title: 2013/36/EU: Neuvoston päätös, annettu 29 päivänä lokakuuta 2012 , tehostetun yhteistyön yleistä kehystä koskevan Euroopan unionin ja Euroopan lennonvarmistusjärjestön välisen sopimuksen allekirjoittamisesta unionin puolesta ja sen väliaikaisesta soveltamisesta

text:
               19.1.2013

               FI

               Euroopan unionin virallinen lehti

               L 16/1

      NEUVOSTON PÄÄTÖS,
   annettu 29 päivänä lokakuuta 2012,
   tehostetun yhteistyön yleistä kehystä koskevan Euroopan unionin ja Euroopan lennonvarmistusjärjestön välisen sopimuksen allekirjoittamisesta unionin puolesta ja sen väliaikaisesta soveltamisesta
   (2013/36/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Euroopan komissio on neuvotellut unionin puolesta tehostetun yhteistyön yleistä kehystä koskevan Euroopan unionin ja Euroopan lennonvarmistusjärjestön välisen sopimuksen, jäljempänä ’sopimus’, komission valtuuttamisesta aloittamaan neuvottelut 6 päivänä lokakuuta 2011 annetun neuvoston päätöksen mukaisesti.

               (2)

               Sopimus parafoitiin 24 päivänä huhtikuuta 2012.

               (3)

               Sopimus olisi allekirjoitettava ja sitä olisi sovellettava väliaikaisesti, kunnes sen tekemistä varten tarvittavat menettelyt on saatettu päätökseen.

               (4)

               On tarpeen vahvistaa menettelytavat, joiden mukaisesti unioni osallistuu sopimuksella perustetun sekakomitean toimintaan,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan valtuutus allekirjoittaa tehostetun yhteistyön yleistä kehystä koskeva Euroopan unionin ja Euroopan lennonvarmistusjärjestön välinen sopimus unionin puolesta sillä varauksella, että sopimuksen tekeminen saatetaan päätökseen.
   Sopimuksen teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus sillä varauksella, että sen tekeminen saatetaan päätökseen.
   3 artikla
   Sopimusta sovelletaan sen 13 artiklan 1 kohdan mukaisesti väliaikaisesti sen allekirjoituspäivästä, kunnes sen tekemistä varten tarvittavat menettelyt on saatettu päätökseen.
   4 artikla
   1.   Komissio edustaa unionia sopimuksen 7 artiklalla perustetussa sekakomiteassa.
   2.   Komissio määrittää neuvoston nimittämää erityiskomiteaa kuultuaan sekakomiteassa esitettävän unionin kannan muun muassa sopimuksen liitteiden hyväksymiseen ja sopimuksen liitteisiin tehtyjen muutosten hyväksymiseen.
   5 artikla
   Komissio voi toteuttaa asianmukaisia toimia sopimuksen 5, 6, 8, 9, 10 ja 11 artiklan nojalla.
   6 artikla
   Komissio antaa neuvostolle säännöllisesti tietoja sopimuksen täytäntöönpanosta.
   7 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Luxemburgissa 29 päivänä lokakuuta 2012.

            Neuvoston puolesta

            Puheenjohtaja

         E. FLOURENTZOU

      KÄÄNNÖS
      Euroopan unionin ja Euroopan lennonvarmistusjärjestön välinen

         SOPIMUS

      tehostetun yhteistyön yleisestä kehyksestä
      EUROOPAN LENNONVARMISTUSJÄRJESTÖ (EUROCONTROL)
      ja
      EUROOPAN UNIONI (EU),
      jäljempänä ’osapuolet’, jotka
      OTTAVAT HUOMIOON Euroopan unionin toiminnasta tehdyn sopimuksen ja erityisesti sen 218 ja 220 artiklan,
      OTTAVAT HUOMIOON lennonvarmistusalan yhteistyöstä 13 päivänä joulukuuta 1960 tehdyn kansainvälisen yleissopimuksen (Eurocontrol), sellaisena kuin se on muutettuna Brysselissä 12 päivänä helmikuuta 1981 allekirjoitetulla pöytäkirjalla, jäljempänä ’Eurocontrol-yleissopimus’, ja erityisesti sen 7 artiklan 2 kohdan ja 11 artiklan 3 kohdan,
      OTTAVAT HUOMIOON Eurocontrolin pysyvän komission 12 päivänä toukokuuta 2011 toteuttaman toimenpiteen nro 11/174, jolla lennonvarmistusvirasto valtuutettiin aloittamaan neuvottelut korkean tason sopimuksen tekemiseksi EU:n kanssa, ja Eurocontrolin pysyvän komission 10 päivänä toukokuuta 2012 toteuttaman toimenpiteen nro 12/181, jolla neuvoteltu sopimus hyväksyttiin,
      OTTAVAT HUOMIOON osapuolten tämänhetkiset oikeudelliset ja institutionaaliset puitteet ja osapuolten panoksen yhtenäisen eurooppalaisen ilmatilan täytäntöönpanoon EU:ssa ja sen ulkopuolella;
      OTTAVAT HUOMIOON EU:lle yhtenäiseen eurooppalaiseen ilmatilaan liittyvissä asioissa kuuluvan toimivallan,
      OTTAVAT HUOMIOON Eurocontrolin roolin ilmaliikenteen hallintaan erikoistuneena hallitustenvälisenä yleiseurooppalaisena siviili- ja sotilasilmailun yhteistoimintajärjestönä,
      KATSOVAT, että osapuolten yhteisenä tavoitteena on saada aikaan optimaalinen ja yhtenäinen eurooppalainen ilmaliikenteen hallintaverkosto, joka tarjoaa kaikissa lentoliikenteen vaiheissa ja yhdessä muiden liikennemuotojen kanssa korkeatasoista turvallisuutta, kustannustehokkuutta, kapasiteettia ja ympäristönsuojelua matkustajien ja kansalaisten hyväksi,
      KATSOVAT, että EU:n lainsäädännössä Euroopan komissiolle annetaan useita yhtenäisen eurooppalaisen ilmatilan täytäntöönpanoon liittyviä tehtäviä, joissa tarvitaan asiantuntija-apua,
      KATSOVAT, että Eurocontrol on vuodesta 1960 kehittynyt ainutlaatuiseksi ilmaliikenteen hallinnan asiantuntijakeskukseksi, jonka lisäarvona on yleiseurooppalainen ja sotilaallinen ulottuvuus ja apu, jota se tarjoaa valtioille julkisten palvelujen ja tehtävien suorittamiseen, ja että sen olisi jatkossakin autettava jäsenvaltioitaan muun muassa yhtenäisen eurooppalaisen ilmatilan ja siihen liittyvien EU:n politiikkojen täytäntöönpanossa ja toimittava yleiseurooppalaisena foorumina sotilaallisen yhteistyön tehostamiseksi ilmaliikenteen hallinta-asioissa,
      KATSOVAT, että Euroopan komissio voi EU:n lainsäädännön nojalla antaa Eurocontrolille toimeksi laatia yhtenäisen eurooppalaisen ilmatilan perustamiseen liittyviä täytäntöönpanosääntöjä,
      KATSOVAT, että EU tunnustaa sen merkittävän panoksen, jolla Eurocontrol tukee EU:ta sen sääntelyroolissa yhtenäistä eurooppalaista ilmatilaa ja siihen liittyviä EU:n politiikkoja täytäntöön pantaessa,
      KATSOVAT, että Pohjois-Atlantin puolustusliitto (Nato) ja Eurocontrol tekivät 8 päivänä toukokuuta 2003 yhteistyöpöytäkirjan,
      KATSOVAT, että Euroopan komissio ja Eurocontrol tekivät 22 päivänä joulukuuta 2003 pöytäkirjan yhteistyötä koskevasta kehyksestä,
      KATSOVAT, että Euroopan komissio nimesi 29 päivänä heinäkuuta 2010 tehdyllä päätöksellä Eurocontrolin yhtenäisen eurooppalaisen ilmatilan suorituskyvyn tarkastuselimeksi asetuksen (EU) N:o 691/2010 mukaisesti ja että Eurocontrol hyväksyi nimityksen pysyvän komission 15 päivänä syyskuuta 2010 antamalla toimintaohjeella nro 10/74,
      KATSOVAT, että Euroopan komissio nimesi 7 päivänä heinäkuuta 2011 tehdyllä päätöksellä Eurocontrolin ilmaliikenteen hallintaverkon toimintojen hallinnoijaksi asetuksen (EU) N:o 677/2011 mukaisesti ja että Eurocontrol hyväksyi nimityksen pysyvän komission 1 päivänä syyskuuta 2011 antamalla toimintaohjeella nro 11/77,
      KATSOVAT, että osapuolilla on pitkään jatkuneet suhteet, että ne ovat tehneet aiemminkin yhteistyötä ilmaliikenteen hallinnassa sekä yhtenäisen eurooppalaisen ilmatilan ja siihen liittyvien politiikkojen täytäntöönpanossa ja että ne haluavat lujittaa suhdettaan ja koordinoida uusia toimia kaikilta osin,
      KATSOVAT, että osapuolten olisi varmistettava synergiat ja vältettävä päällekkäisyydet ilmaliikenteen hallintaan liittyvissä turvallisuusasioissa ja ympäristöasioissa,
      KATSOVAT, että Euroopan komission ja Eurocontrolin välisten nykyisten järjestelyjen soveltamista pitkällä aikavälillä olisi arvioitava tämän sopimuksen valossa ja että tarvittaessa järjestelyt olisi vahvistettava ja niitä olisi tehostettava tämän sopimuksen avulla,
      KATSOVAT, että sopimuksen täytäntöönpano ei saisi johtaa sopimuksessa tarkoitettujen yhteistyötoimien päällekkäiseen rahoitukseen eikä näin ollen siihen, että EU suorittaa nimellisosuuden Eurocontrolin talousarvioon,
      KATSOVAT, että EU:n tavoitteena on laajentaa yhtenäisen eurooppalaisen ilmatilan maantieteellinen soveltamisala EU:n ulkopuolelle,
      KATSOVAT, että osapuolten on suotavaa sopia täydentävistä ja vastavuoroisesti vahvistavista yhteistyö- ja koordinointimekanismeista yhtenäisen eurooppalaisen ilmatilan ja siihen liittyvien politiikkojen, erityisesti ympäristöpolitiikan, mukaan lukien ilmastonmuutos, sekä tutkimus- ja kehityspolitiikan, täytäntöönpanossa Eurocontrolin asiantuntemuksen ja tuen hyödyntämiseksi paremmin, sanotun kuitenkaan rajoittamatta osapuolten ja niiden jäsenten välisiä suhteita sekä jäsenvaltioille Eurocontrol-yleissopimuksen ja Euroopan unionin toiminnasta tehdyn sopimuksen nojalla kuuluvia oikeuksia ja velvollisuuksia,
      KATSOVAT, että Eurocontrolin EU:lle antaman tuen olisi oltava läpinäkyvyys-, puolueettomuus- ja riippumattomuusperiaatteiden mukaista;
      KATSOVAT, että Eurocontrolin kehittymistä olisi edistettävä varsinkin siihen suuntaan, että se asteittain sovittaa toimintansa EU:n tukemiseen yhtenäisen eurooppalaisen ilmatilan täytäntöönpanossa eurooppalaisen ilmaliikenteen hallintaverkon yleisen suorituskyvyn parantamiseksi,
      SOPIVAT SEURAAVAA:
      1.   YLEINEN SOVELTAMISALA

                  1.1

                  Osapuolet sopivat vahvistavansa keskinäistä yhteistyötään ja vakiinnuttavansa sen, jotta Eurocontrol voisi tukea EU:ta yhtenäisen eurooppalaisen ilmatilan ja siihen liittyvien EU:n politiikkojen täytäntöönpanossa EU:ssa ja sen ulkopuolella niissä valtioissa, jotka suostuvat sitoutumaan niihin.

                  1.2

                  Sopimus ei rajoita jäsenvaltioiden oikeuksia ja velvollisuuksia Eurocontrolin tai EU:n jäseninä.

            2.   TAVOITTEET
      Tämän sopimuksen tavoitteena on

                  —

                  vahvistaa osapuolten välisen tehostetun yhteistyön pääkohdat, jotta yhteistyöllä voidaan edistää yhtenäisen eurooppalaisen ilmatilan viipymätöntä ja johdonmukaista täytäntöönpanoa EU:ssa ja sen ulkopuolella niissä valtioissa, jotka suostuvat sitoutumaan siihen, sekä tehokkaan lentoliikennejärjestelmän luomista sellaisten toimien avulla, jotka heijastavat osapuolten tehtäviä ja vastuita;

                  —

                  helpottaa tarvittavaa siviili- ja sotilasviranomaisten yhteistyötä yhtenäiseen eurooppalaiseen ilmatilaan liittyvässä ilmaliikenteen hallinnassa;

                  —

                  tunnustaa Eurocontrolin asiantuntemus ja hyödyntää sitä muun muassa siviili- ja sotilasviranomaisten yhteistyössä EU:n tukemiseksi yhtenäisen eurooppalaisen ilmatilan ja siihen liittyvien politiikkojen, erityisesti ympäristöpolitiikan, mukaan lukien ilmastonmuutos, sekä tutkimus- ja kehityspolitiikan, täytäntöönpanossa, jotta eurooppalaisen ilmaliikenteen hallintaverkon suorituskykyä voidaan parantaa;

                  —

                  tunnustaa Eurocontrolin arvo sen jatkaessa yhtenäisen eurooppalaisen ilmatilan täytäntöönpanoa tukevien toimien ja tehtävien suorittamista tarpeen mukaan;

                  —

                  sopia tarvittavasta yhteistyöstä EU:n ulkopuolisten jäsenten yhtenäiseen eurooppalaiseen ilmatilaan osallistumisen tukemiseksi ja helpottamiseksi, jotta yhtenäisen eurooppalaisen ilmatilan täytäntöönpano voidaan laajentaa EU:n ulkopuolelle ja asteittain päästään siihen, että kaikki Eurocontrolin jäsenet soveltavat yhtenäistä eurooppalaista ilmatilaa koskevaa lainsäädäntökehystä;

                  —

                  varmistaa synergiat ja välttää päällekkäisyydet työssä, jota Euroopan lentoturvallisuusvirasto (EASA) tekee ilmaliikenteen hallintaan liittyvissä turvallisuusasioissa ja ympäristöasioissa, muun muassa luomalla EASA:n ja Eurocontrolin välille vahvat yhteistyömekanismit Eurocontrolin yleiseurooppalaiset vastuut huomioon ottaen.

            3.   YHTEISTYÖALAT

                  3.1

                  Tämän sopimuksen mukaisen yhteistyön piiriin kuuluvat ne alat, jotka ovat välttämättömiä yhtenäisen eurooppalaisen ilmatilan, mukaan lukien eurooppalaisen ilmaliikenteen hallinnan nykyaikaistamishanke (SESAR), ja siihen liittyvien EU:n politiikkojen, erityisesti ympäristöpolitiikan, mukaan lukien ilmastonmuutos, sekä ilmaliikenteen hallintaa koskevan tutkimus- ja kehityspolitiikan, täytäntöönpanossa.

                  3.2

                  Yhteistyö käsittää seuraavat osa-alueet:

                              a)

                              toiminnalliset ilmatilan lohkot;

                              b)

                              kansalliset valvontaviranomaiset;

                              c)

                              ilmaliikenteen hallinnan ja lennonvarmistuspalvelujen turvallisuuden alalla annettava tuki, mukaan lukien EASA:lle annettava tuki, 2 artiklassa esitetyn mukaisesti;

                              d)

                              siviili- ja sotilasviranomaisten yhteistyö ja -koordinointi;

                              e)

                              kansainvälinen koordinointi erityisesti Kansainvälisen siviili-ilmailujärjestön (ICAO) ja muiden valtioiden kuin osapuolten jäsenvaltioiden kanssa;

                              f)

                              ilmaliikenteen hallinta sekä viestintä-, suunnistus- ja valvontapalvelut, myös avaruuden osalta;

                              g)

                              lentoliikennettä koskevat tiedot ja tilastot;

                              h)

                              ilmailun ympäristöasiat;

                              i)

                              lentoasemapolitiikka.

                  3.3

                  Yhteistyössä voidaan käsitellä myös seuraavia aiheita:

                              a)

                              ilmaliikenteen hallinnan turvatoimet;

                              b)

                              radiotaajuuspolitiikka;

                              c)

                              miehittämättömät ilma-alusjärjestelmät (UAS).

                  3.4

                  Yhteistyön osa-alueet ja yksityiskohtaiset säännöt määritellään tarkemmin tämän sopimuksen erillisissä liitteissä.

            4.   YHTEISTYÖMUODOT

                  4.1

                  Sopimus pannaan täytäntöön seuraavien yhteistyömuotojen avulla:

                              a)

                              keskinäisen tuen antaminen;

                              b)

                              tehostetun yhteistyön mekanismit, yhteysmekanismit ja -toimistot sekä tutkimusten, ohjelmien ja yhteisten toimien koordinointi;

                              c)

                              tietojen ja tilastojen keruu- ja vaihtomekanismit;

                              d)

                              teknisissä asioissa tehtävän yhteistyön koordinointi ICAO:n työryhmissä.

                  4.2

                  Yhtenäisen eurooppalaisen ilmatilan sotilaallisten näkökohtien osalta osapuolet varmistavat, että sidosryhmien kuulemisprosesseja hyödynnetään parhaalla mahdollisella tavalla.

                  4.3

                  Tämän sopimuksen mukaisten yhteistyötoimien koordinoinnista ja edistämisestä vastaavat Eurocontrolin puolesta sen virasto ja EU:n puolesta Euroopan komissio. Eurocontrol voi tarpeen mukaan tukea myös muita EU:n elimiä erityisillä välineillä olemassa olevan asiantuntemuksen ja resurssien optimoimiseksi ja yhdistämiseksi.

            5.   KUULEMINEN JA TIEDONVAIHTO

                  5.1

                  Osapuolet kuulevat toisiaan säännöllisesti koordinoidakseen sopimukseen liittyvät toimensa mahdollisimman kattavasti. Kumpikin osapuoli ilmoittaa toiselle 3 artiklassa tarkoitetuilla yhteistyöaloilla toteuttamistaan sopimukseen liittyvistä aloitteista, joilla saattaa olla merkitystä toiselle osapuolelle, sanotun kuitenkaan rajoittamatta kummankaan päätöksentekomenettelyjä.

                  5.2

                  Osapuolet vaihtavat tämän sopimuksen täytäntöönpanossa mahdollisesti tarvittavia tietoja omien sääntöjensä sallimissa rajoissa. Jollei toisin määrätä, osapuolet eivät saa luovuttaa tämän sopimuksen puitteissa vaihdettuja tietoja kenellekään muulle kuin palveluksessaan oleville tai tällaisten tietojen käsittelyyn virallisesti valtuutetuille henkilöille eivätkä käyttää niitä kaupallisiin tarkoituksiin. Tietojen luovuttaminen sallitaan ainoastaan siinä laajuudessa kuin on sopimuksen kannalta tarpeen, ja sen on oltava ehdottoman luottamuksellista.

                  5.3

                  Osapuolten asiaankuuluvat elimet kokoontuvat tarvittaessa vaihtamaan näkemyksiä.

            6.   LUOTTAMUKSELLISUUS

                  6.1

                  Osapuolten on toteuttava kaikki kohtuulliset varotoimenpiteet, jotka ovat tarpeen sopimuksen ja sen liitteiden nojalla saamiensa tietojen suojaamiseksi luvattomalta luovuttamiselta. Osapuoli voi toiselle osapuolelle tietoja antaessaan yksilöidä tiedot, joita ei saa luovuttaa.

                  6.2

                  Osapuolet sopivat huolehtivansa toiselta osapuolelta tämän sopimuksen nojalla mahdollisesti saamiensa turvallisuusluokiteltujen tietojen suojaamisesta niiden omissa säännöissä edellytetyssä laajuudessa.

                  6.3

                  Jollei osapuolten omista säännöistä muuta johdu, ne eivät saa varsinkaan luovuttaa toiselta osapuolelta tämän sopimuksen nojalla saamiaan sellaisia tietoja, joiden katsotaan olevan luottamuksellisia. Tällaiset tiedot on asianmukaisesti merkittävä luottamuksellisiksi osapuolten omien sääntöjen mukaisesti.

                  6.4

                  Osapuolet sopivat tarvittaessa työjärjestelyistä, jotka koskevat muita sopimuksen nojalla annettujen turvallisuusluokiteltujen tietojen suojaamismenettelyjä. Tällaisissa menettelyissä kummallekin osapuolelle on suotava mahdollisuus tarkistaa, mitä suojatoimenpiteitä toinen osapuoli toteuttaa.

            7.   SOPIMUKSEN HALLINNOINTI

                  7.1

                  Perustetaan sekakomitea, jossa on yksi edustaja kummaltakin osapuolelta; heidän tukenaan voi olla tarkkailijoita osapuolten jäsenvaltioista ja asiantuntijoita. Sekakomitean tehtävänä on varmistaa, että sopimus toimii tehokkaasti.

                  7.2

                  Sekakomitea kokoontuu vähintään kerran vuodessa arvioimaan ja tarkastelemaan sopimuksen täytäntöönpanoa. Kokoukset on järjestettävä kustannustehokkaasti. Kumpi tahansa osapuoli voi milloin tahansa pyytää sekakomitean koolle kutsumista.

                  7.3

                  Sekakomitea voi käsitellä mitä tahansa sopimuksen toimintaan ja täytäntöönpanoon liittyvää asiaa. Sen tehtävänä on erityisesti

                              a)

                              ratkaista sopimuksen soveltamiseen ja täytäntöönpanoon liittyvät kysymykset;

                              b)

                              pohtia tapoja tehostaa sopimuksen täytäntöönpanoa ja tarvittaessa antaa osapuolille suosituksia sopimuksen muuttamiseksi;

                              c)

                              tunnistaa uusia yhteistyön osa-alueita;

                              d)

                              hyväksyä liitteet ja työskentelyjärjestelyt ja muuttaa niitä sopimuksen soveltamisalan puitteissa;

                              e)

                              ratkaista sopimuksen tulkintaa tai soveltamista koskevat erimielisyydet tai riidat.

                  7.4

                  Sekakomitea toimii osapuolten edustajien välisen yhteisymmärryksen pohjalta.

                  7.5

                  Sekakomitea vahvistaa työjärjestyksensä.

            8.   RAHOITUS

                  8.1

                  Osapuolen, joka pyytää toiselta osapuolelta tämän sopimuksen nojalla toteutettavia tukitoimia, on huolehdittava näiden toimien rahoituksesta.

                  8.2

                  Tämän sopimuksen mukaisen yhteistyön rahoitusnäkökohdat määritellään osapuolten talousarvioihin sovellettavien sääntöjen mukaisesti. Osapuolet sopivat tarvittaessa erillisistä järjestelyistä.

            9.   ULKOSUHTEET JA KANSAINVÄLINEN YHTEISTYÖ

                  9.1

                  Osapuolten on ilmoitettava toisilleen tähän sopimukseen liittyvistä kansainvälisistä toimistaan, joilla saattaa olla merkitystä toiselle osapuolelle.

                  9.2

                  Osapuolet voivat tarvittaessa kuulla toisiaan kansainvälisiin toimiinsa liittyvissä asioissa.

            10.   RIITOJENRATKAISU

                  10.1

                  Osapuolet tekevät kaikkensa sopimukseen perustuvasta yhteistyöstään syntyvien erimielisyyksien ratkaisemiseksi.

                  10.2

                  Jos erimielisyyttä ei saada ratkaistuksi, kumpi tahansa osapuoli voi viedä sen sekakomiteaan, joka käsittelee asiaa sen ratkaisemiseksi neuvotteluteitse.

            11.   HENKILÖSTÖVAIHTO
      Osapuolet voivat sääntöjään ja menettelyjään noudattaen vaihtaa ja siirtää henkilöstöä voidakseen toteuttaa sopimuksessa tai sen liitteissä kuvattuja toimia. Tällaisessa vaihdossa on noudatettava osapuolten keskenään sopimia ehtoja.
      12.   LIITTEET
      Tämän sopimuksen liitteet ovat erottamaton osa sopimusta.
      13.   VOIMAANTULO JA VOIMASSAOLON PÄÄTTYMINEN

                  13.1

                  Tätä sopimusta sovelletaan väliaikaisesti sen allekirjoituspäivästä sen voimaantuloon saakka.

                  13.2

                  Tämä sopimus tulee voimaan, kun osapuolet ovat ilmoittaneet kirjallisesti toisilleen saattaneensa päätökseen voimaantulon edellyttämät sisäiset menettelynsä, ja pysyy voimassa, kunnes se irtisanotaan.

                  13.3

                  Kumpikin osapuoli voi irtisanoa sopimuksen milloin tahansa. Voimassaolo päättyy kuuden kuukauden kuluttua osapuolen toiselle antamasta kirjallisesta irtisanomisilmoituksesta, jolleivät osapuolet ole yhteisymmärryksessä peruneet kyseistä ilmoitusta ennen määräajan päättymistä.

         Tehty Brysselissä

               Euroopan unionin puolesta

               Euroopan lennonvarmistusjärjestön puolesta


title: 2011/469/EU: Euroopan parlamentin ja neuvoston päätös, annettu 6 päivänä heinäkuuta 2011 , Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2010/022 DK/LM Glasfiber, Tanska)

text:
               27.7.2011

               FI

               Euroopan unionin virallinen lehti

               L 195/53

         EUROOPAN PARLAMENTIN JA NEUVOSTON PÄÄTÖS,
   annettu 6 päivänä heinäkuuta 2011,
   Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2010/022 DK/LM Glasfiber, Tanska)
   (2011/469/EU)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen,
   ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 28 kohdan,
   ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006 (2) ja erityisesti sen 12 artiklan 3 kohdan,
   ottavat huomioon Euroopan komission ehdotuksen,
   sekä katsovat seuraavaa:

               (1)

               Euroopan globalisaatiorahasto, jäljempänä ’EGR’, on perustettu lisätuen tarjoamiseksi globalisaatiosta johtuvien maailmankaupan huomattavien rakenteellisten muutosten vuoksi työttömiksi jääneille työntekijöille ja heidän auttamisekseen työmarkkinoille uudelleen integroitumisessa.

               (2)

               EGR:n toimialaa laajennettiin niin, että 1 päivästä toukokuuta 2009 alkaen toimitettujen hakemusten johdosta tukea voidaan myöntää työntekijöille, jotka ovat tulleet vähennetyiksi maailmanlaajuisen rahoitus- ja talouskriisin välittömänä seurauksena.

               (3)

               Toukokuun 17 päivänä 2006 tehdyn toimielinten sopimuksen mukaisesti EGR:n varoja voidaan ottaa käyttöön vuosittain enintään 500 miljoonaa euroa.

               (4)

               Tanska esitti 7 päivänä heinäkuuta 2010 hakemuksen EGR:n varojen käyttöönottamiseksi LM Glasfiber -yrityksessä toteutettujen työntekijävähennysten vuoksi ja toimitti sitä täydentäviä lisätietoja 3 päivään helmikuuta 2011 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 6 247 415 euroa.

               (5)

               EGR:stä olisi sen vuoksi otettava käyttöön varoja rahoitustuen antamiseksi Tanskan hakemuksen perusteella,

         OVAT HYVÄKSYNEET TÄMÄN PÄÄTÖKSEN:
   1 artikla
   Euroopan globalisaatiorahastosta (EGR) otetaan käyttöön 6 247 415 euroa maksusitoumusmäärärahoina ja maksumäärärahoina osana varainhoitovuotta 2011 koskevaa Euroopan unionin yleistä talousarviota.
   2 artikla
   Tämä päätös julkaistaan Euroopan unionin virallisessa lehdessä.

      Tehty Strasbourgissa 6 päivänä heinäkuuta 2011.

            Euroopan parlamentin puolesta

            Puhemies

         J. BUZEK

            Neuvoston puolesta

            Puheenjohtaja

         M. DOWGIELEWICZ

      (1)  EUVL C 139, 14.6.2006, s. 1.

      (2)  EUVL L 406, 30.12.2006, s. 1.


title: 2009/728/EY: Komission päätös, tehty 30 päivänä syyskuuta 2009 , Polish Register of Shipping -laitokselle myönnetyn yhteisön hyväksynnän jatkamisesta rajoituksitta (ETA:n kannalta merkityksellinen teksti)

text:
               1.10.2009

               FI

               Euroopan unionin virallinen lehti

               L 258/34

      KOMISSION PÄÄTÖS,
   tehty 30 päivänä syyskuuta 2009,
   Polish Register of Shipping -laitokselle myönnetyn yhteisön hyväksynnän jatkamisesta rajoituksitta
   (ETA:n kannalta merkityksellinen teksti)
   (2009/728/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon alusten tarkastamis- ja katsastamislaitoksia koskevista yhteisistä säännöistä ja standardeista 23 päivänä huhtikuuta 2009 annetun Euroopan parlamentin ja neuvoston asetuksen (EY) N:o 391/2009 (1) ja erityisesti sen 15 artiklan,
   sekä katsoo seuraavaa:

               (1)

               Komissio myönsi Polish Register of Shipping -laitokselle rajoitetun hyväksynnän kolmeksi vuodeksi 29 päivänä syyskuuta 2006 tehdyllä päätöksellä 2006/660/EY (2). Hyväksyntä myönnetään luokituslaitoksina tunnetuille laitoksille, jotka täyttävät kaikki vaatimukset, lukuun ottamatta alusten tarkastamiseen ja katsastamiseen valtuutettuja laitoksia sekä merenkulun viranomaisten asiaan liittyviä toimia koskevista yhteisistä säännöistä ja standardeista 22 päivänä marraskuuta 1994 annetun neuvoston direktiivin 94/57/EY (3) liitteessä olevan A jakson ”Yleiset määräykset” 2 ja 3 kohdassa vahvistettuja vaatimuksia. Hyväksynnän vaikutukset koskivat ainoastaan Tšekkiä, Kyprosta, Liettuaa, Maltaa, Puolaa ja Slovakiaa.

               (2)

               Komissio arvioi Polish Register of Shipping -laitoksen direktiivin 94/57/EY 11 artiklan 3 kohdan mukaisesti. Arviointi perustui Euroopan meriturvallisuusviraston asiantuntijoiden vuonna 2007 Euroopan parlamentin ja neuvoston asetuksen (EY) N:o 1406/2002 (4) 2 artiklan b alakohdan iii alakohdan mukaisesti tekemien neljän selvityskäynnin tuloksiin. Tšekin, Kyproksen, Liettuan, Maltan, Puolan ja Slovakian hallintoja pyydettiin osallistumaan arviointiin. Euroopan meriturvallisuusvirasto teki huhti- ja toukokuussa 2009 kaksi lisätutkimusta, joissa tutkittiin Polish Register of Shipping -laitoksen toimintaa uusien alusten rakentamisen valvonnassa sekä sen komission arvioinnin perustella toteuttamia korjaavia toimia, ja komissio on ottanut huomioon myös näiden tutkimusten päätelmät.

               (3)

               Kun puutteita havaittiin, Polish Register of Shipping -laitos toteutti nopeasti asianomaiset ja riittävät korjaavat toimet useimmissa tapauksissa. Jäljellä olevat puutteet liittyvät pääasiassa sen sääntöjen ja menettelyjen täytäntöönpanoon erityisesti siltä osin kuin ne koskevat telakoiden laadun valvontaa, uusien rakenteiden arviointia, katsastajien koulutusta ja kelpuuttamista sekä luokituksen siirtämistä. Polish Register of Shipping -laitosta on sen vuoksi pyydetty toteuttamaan lisää korjaavia toimia näiltä osin. Puutteiden vakavuudesta huolimatta ne eivät tällä hetkellä anna aihetta asettaa kyseenalaiseksi laitoksen pääjärjestelmien ja valvontamekanismien laatua.

               (4)

               Asetus (EY) N:o 391/2009 on tullut voimaan tällä välin. Siinä säädetään, että laitoksille, joille on sen voimaantullessa annettu hyväksyntä direktiivin 94/57/EY mukaisesti, annettu hyväksyntä pysyy voimassa. Komission on tutkittava näitä hyväksyntöjä 17 päivään kesäkuuta 2010 mennessä päättääkseen, onko rajoitukset syytä korvata muilla rajoituksilla vai poistaa.

               (5)

               Komissiolla arvioinnin ja tarkastusten perusteella käytettävissä olevista tiedoista käy ilmi, että Polish Register of Shipping -laitos noudattaa yleensä asetuksessa (EY) N:o 391/2009 säädettyjä vaatimuksia ja velvoitteita kaikessa kaupankäynnissä ja kaikenlaisten alusten osalta.

               (6)

               Satamavaltioiden suorittamia tarkastuksia koskevan Pariisin yhteisymmärryspöytäkirjan sihteeristön viimeksi julkaisemista tiedoista, jotka koskevat allekirjoittajaosapuolten tekemiä tarkastuksia vuoteen 2008 asti, ilmenee, että Polish Register of Shipping -laitoksen antamiin todistuskirjoihin liittyvistä syistä tehtyjen alusten pysäytysten osuus tarkastusten kokonaismäärästä oli 0,77 prosenttia vuosina 2006–2008, kun hyväksyttyjen laitosten keskiarvo oli 0,34 prosenttia.

               (7)

               Yhteisön Polish Register Shipping -laitokselle myöntämän hyväksynnän jatkamisen olisi tultava voimaan 29 päivänä syyskuuta 2009, jotta varmistettaisiin, että se ei keskeydy.

               (8)

               Tässä päätöksessä säädetyt toimenpiteet ovat asetuksen (EY) N:o 391/2009 12 artiklalla perustetun COSS-komitean lausunnon mukaiset,

         ON PÄÄTTÄNYT SEURAAVAA:
   1 artikla
   Jatketaan yhteisön Polish Register of Shipping -laitokselle myöntämää hyväksyntää 29 päivästä syyskuuta 2009 rajoituksitta.
   2 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 30 päivänä syyskuuta 2009.

            Komission puolesta

         Antonio TAJANI

            Varapuheenjohtaja

      (1)  EUVL L 131, 28.5.2009, s. 11.

      (2)  EUVL L 272, 3.10.2006, s. 17.

      (3)  EYVL L 319, 12.12.1994, s. 20.

      (4)  EYVL L 208, 5.8.2002, s. 1.


title: Neuvoston päätös, annettu 24 päivänä syyskuuta 2012 , Euroopan ammatillisen koulutuksen kehittämiskeskuksen johtokunnan nimittämisestä

text:
               12.10.2012

               FI

               Euroopan unionin virallinen lehti

               C 308/5

         NEUVOSTON PÄÄTÖS,
   annettu 24 päivänä syyskuuta 2012,
   Euroopan ammatillisen koulutuksen kehittämiskeskuksen johtokunnan nimittämisestä
   2012/C 308/04
   EUROOPAN UNIONIN NEUVOSTO, joka
   ottaa huomioon Euroopan ammatillisen koulutuksen kehittämiskeskuksen perustamisesta 10 päivänä helmikuuta 1975 annetun neuvoston asetuksen (ETY) N:o 337/75 ja erityisesti sen 4 artiklan (1),
   ottaa huomioon Kreikan hallituksen toimittaman ehdotuksen,
   sekä katsoo seuraavaa:

               (1)

               Neuvosto nimitti 16 päivänä heinäkuuta 2012 tekemällään päätöksellä (2) Euroopan ammatillisen koulutuksen kehittämiskeskuksen johtokunnan jäsenet 18 päivänä syyskuuta 2012 alkavaksi ja 17 päivänä syyskuuta 2015 päättyväksi toimikaudeksi.

               (2)

               Kehittämiskeskuksen johtokunnan jäsenet olisi nimitettävä kolmen vuoden toimikaudeksi,

         ON PÄÄTTÄNYT SEURAAVAA:
   Ainoa artikla
   Nimitetään seuraava henkilö Euroopan ammatillisen koulutuksen kehittämiskeskuksen johtokunnan jäseneksi jäljellä olevaksi toimikaudeksi eli 17 päivään syyskuuta 2015:

      HALLITUKSEN EDUSTAJA:

               Kreikka

               Dimitrios V. SKIADAS

      Tehty Brysselissä 24 päivänä syyskuuta 2012.

            Neuvoston puolesta

            Puheenjohtaja

         S. ALETRARIS

      (1)  EYVL L 39, 13.2.1975, s. 1.

      (2)  EUVL C 228, 31.7.2012, s. 3.


Avis juridique important

|

32003D0286

2003/286/EY: Neuvoston päätös, tehty 8 päivänä huhtikuuta 2003, Euroopan yhteisöjen ja niiden jäsenvaltioiden sekä Bulgarian tasavallan välisestä assosiaatiosta tehdyn Eurooppa-sopimuksen kauppaa koskevien määräysten mukauttamista uusia keskinäisiä maatalousmyönnytyksiä koskevien neuvottelujen tulosten huomioon ottamiseksi tehdyn pöytäkirjan tekemisestä

Virallinen lehti nro L 102 , 24/04/2003 s. 0060 - 0064

Neuvoston päätös,tehty 8 päivänä huhtikuuta 2003,Euroopan yhteisöjen ja niiden jäsenvaltioiden sekä Bulgarian tasavallan välisestä assosiaatiosta tehdyn Eurooppa-sopimuksen kauppaa koskevien määräysten mukauttamista uusia keskinäisiä maatalousmyönnytyksiä koskevien neuvottelujen tulosten huomioon ottamiseksi tehdyn pöytäkirjan tekemisestä(2003/286/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan 1 alakohdan ensimmäisen virkkeen kanssa,ottaa huomioon komission ehdotuksen,sekä katsoo seuraavaa:(1) Euroopan yhteisöjen ja niiden jäsenvaltioiden sekä Bulgarian tasavallan välisestä assosiaatiosta tehdyssä Eurooppa-sopimuksessa(1) määrätään tietyistä vastavuoroisista myönnytyksistä eräiden maataloustuotteiden osalta.(2) Eurooppa-sopimuksen 21 artiklan 5 kohdassa määrätään, että yhteisö ja Bulgaria tarkastelevat tuote tuotteelta järjestelmällisesti ja vastavuoroisesti mahdollisuuksia antaa toisilleen lisämyönnytyksiä.(3) Bulgarian kanssa tehdyssä Eurooppa-sopimuksessa määrättyjen etuusjärjestelyjen ensimmäisistä parannuksista on määrätty Eurooppa-sopimuksen kauppaa koskevien määräysten mukauttamisesta Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen ja Uruguayn kierroksen maataloutta koskevien neuvottelujen tulosten, mukaan lukien voimassa olevan etuusjärjestelyn parannukset, huomioon ottamiseksi tehdyssä pöytäkirjassa, joka hyväksyttiin neuvoston päätöksellä 1999/278/EY(2).(4) Maataloustuotteiden kaupan vapauttamista koskeneiden, vuonna 2000 päättyneiden neuvottelujen seurauksena määrättiin myös etuusjärjestelyjen parantamisesta. Yhteisö pani ne täytäntöön 1 päivästä heinäkuuta 2000 alkaen eräistä yhteisön tariffikiintiöinä annettavista tiettyjä maataloustuotteita koskevista myönnytyksistä ja Bulgarian Eurooppa-sopimuksessa määrättyjen tiettyjen maatalousmyönnytysten mukauttamisesta autonomisina siirtymäkauden toimenpiteinä 9 päivänä lokakuuta 2000 annetulla neuvoston asetuksella (EY) N:o 2290/2000(3). Etuusjärjestelyjen toista mukautusta ei ole vielä sisällytetty Eurooppa-sopimukseen lisäpöytäkirjana.(5) Bulgarian Eurooppa-sopimuksen etuusjärjestelyjen lisäparannuksia koskevat neuvottelut saatiin päätökseen 18 päivänä lokakuuta 2002.(6) Euroopan yhteisöjen ja niiden jäsenvaltioiden ja Bulgarian välisen Eurooppa-sopimuksen kauppaa koskevien määräysten mukauttamista koskeva Eurooppa-sopimuksen uusi lisäpöytäkirja, jäljempänä "pöytäkirja", olisi hyväksyttävä sopimuspuolten välisten maataloustuotteiden kauppaa koskevien myönnytysten konsolidoimiseksi, vuosina 2000 ja 2002 päätökseen saatettujen neuvottelujen tulokset mukaan luettuina.(7) Tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetulla komission asetuksella (ETY) N:o 2454/93(4) on kodifioitu hallintoa koskevat säännöt niiden tariffikiintiöiden osalta, jotka on tarkoitettu käytettäviksi tulli-ilmoitusten päivämäärien mukaisessa järjestyksessä. Eräitä tämän päätöksen mukaisia tariffikiintiöitä olisi siksi hallinnoitava näitä sääntöjä noudattaen.(8) Tämän päätöksen täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY(5) mukaisesti.(9) Edellä mainittujen neuvottelujen seurauksena asetus (EY) N:o 2290/2000 on menettänyt merkityksensä, joten se olisi kumottava,ON PÄÄTTÄNYT SEURAAVAA:1 artiklaHyväksytään yhteisön puolesta liitteenä oleva Euroopan yhteisöjen ja niiden jäsenvaltioiden sekä Bulgarian tasavallan välisestä assosiaatiosta tehdyn Eurooppa-sopimuksen kauppaa koskevien määräysten mukauttamisesta uusia keskinäisiä maatalousmyönnytyksiä koskevien neuvottelujen tulosten huomioon ottamiseksi tehty pöytäkirja.2 artiklaNeuvoston puheenjohtajalla on oikeus nimetä henkilö, jolla on valtuudet allekirjoittaa tämä pöytäkirja yhteisön puolesta sekä antaa pöytäkirjan 3 artiklassa määrätty hyväksyntää koskeva ilmoitus.3 artikla1. Tämän päätöksen tullessa voimaan tämän päätöksen liitteenä olevan pöytäkirjan liitteissä määrätyt järjestelyt korvaavat Euroopan yhteisöjen ja niiden jäsenvaltioiden sekä Bulgarian tasavallan välisen Eurooppa-sopimuksen 21 artiklan 2 ja 3 kohdassa tarkoitetuissa liitteissä X ja XI mainitut järjestelyt.2. Komissio antaa pöytäkirjan soveltamista koskevat yksityiskohtaiset säännöt 5 artiklan 2 kohdassa tarkoitettua menettelyä noudattaen.4 artikla1. Komissio voi muuttaa tämän päätöksen liitteessä oleville tariffikiintiöille annettuja järjestysnumeroita 5 artiklan 2 kohdassa tarkoitettua menettelyä noudattaen. Komissio hallinnoi asetuksen (ETY) N:o 2454/93 308 a, 308 b ja 308 c artiklan mukaisesti tariffikiintiöitä, joiden järjestysnumero on suurempi kuin 09.5100.2. Tariffikiintiöiden alaiset tuotemäärät, jotka luovutetaan asetuksen (EY) N:o 2290/2000 liitteessä A(b) säädettyjen myönnytysten mukaisesti vapaaseen liikkeeseen 1 päivästä heinäkuuta 2002 alkaen, on luettava kokonaisuudessaan liitteenä olevan pöytäkirjan liitteessä A(b) olevassa neljännessä sarakkeessa tarkoitettuihin määriin, lukuun ottamatta määriä, joiden tuontitodistukset on myönnetty ennen 1 päivää heinäkuuta 2002.5 artikla1. Komissiota avustaa neuvoston asetuksen (ETY) N:o 1766/92(6) 23 artiklalla perustettu vilja-alan hallintokomitea tai tarvittaessa muiden maatalousalan yhteisistä markkinajärjestelyistä annettujen asetusten asianomaisilla säännöksillä perustettu komitea.2. Jos tähän kohtaan viitataan, sovelletaan päätöksen 1999/468/EY 4 ja 7 artiklassa säädettyä menettelyä.Päätöksen 1999/468/EY 4 artiklan 3 kohdassa tarkoitettu määräaika vahvistetaan yhdeksi kuukaudeksi.3. Komitea vahvistaa työjärjestyksensä.6 artiklaKumotaan asetus (EY) N:o 2290/2000 päivästä, jona pöytäkirja tulee voimaan.Tehty Luxemburgissa 8 päivänä huhtikuuta 2003.Neuvoston puolestaPuheenjohtajaG. Drys(1) EYVL L 358, 31.12.1994, s. 3.(2) EYVL L 112, 29.4.1999, s. 1.(3) EYVL L 262, 17.10.2000, s. 1.(4) EYVL L 253, 11.10.1993, s. 1, asetus sellaisena kuin se on viimeksi muutettuna asetuksella (EY) N:o 444/2002 (EYVL L 68, 12.3.2002, s. 11).(5) EYVL L 184, 17.7.1999, s. 23.(6) EYVL L 181, 1.7.1992, s. 21, asetus sellaisena kuin se on viimeksi muutettuna asetuksella (EY) N:o 1666/2000 (EYVL L 193, 29.7.2000, s. 1).LIITEBulgariasta peräisin olevia tuotteita koskevien EU:n tariffikiintiöiden järjestysnumerot(4 artiklassa tarkoitetut)>TAULUKON PAIKKA>


title: Komission päätös, tehty 22 päivänä joulukuuta kuuta 2006 , siirtohinnoittelun asiantuntijaryhmän perustamisesta

text:
               6.2.2007

               FI

               Euroopan unionin virallinen lehti

               L 32/189

      KOMISSION PÄÄTÖS,

   tehty 22 päivänä joulukuuta kuuta 2006,
   siirtohinnoittelun asiantuntijaryhmän perustamisesta
   (2007/75/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   sekä katsoo seuraavaa:

               (1)

               Komission sisäisen valmisteluasiakirjan ”Yhtiöverotus sisämarkkinoilla” (1) mukaan siirtohinnoitteluun liittyvillä vero-ongelmilla on yhä merkittävämpi asema sisämarkkinoilla.

               (2)

               Tiedonannossa ”Kohti sisämarkkinoita, joilla ei ole veroesteitä — Strategia yhtenäistetyn yhtiöveropohjan luomiseksi yritysten EU:n laajuista toimintaa varten” (2) komissio totesi, että siirtohinnoittelun asiantuntijoiden erityisosaamista olisi käytettävä hyväksi.

               (3)

               EU:n yhteinen siirtohinnoittelufoorumi perustettiin virallisesti vuonna 2002.

               (4)

               Koska EU:n yhteinen siirtohinnoittelufoorumi on perustamisestaan lähtien toiminut jäsenvaltioiden ja yksityisen sektorin välisenä keskustelufoorumina, komissio ehdotti kahta toimintasääntöpakettia, jotka jäsenvaltiot hyväksyivät neuvostossa.

               (5)

               Foorumista saatujen myönteisten kokemusten vuoksi foorumin työn jatkamisesta olisi annettava virallinen asiakirja, sillä komissio tarvitsee edelleen tällaista elintä. Sen vuoksi on tarpeen perustaa siirtohinnoittelun asiantuntijaryhmä ja määritellä sen tehtävät ja kokoonpano.

               (6)

               Siirtohinnoittelun asiantuntijaryhmässä olisi oltava julkishallinnon ja yksityisen sektorin siirtohinnoitteluasiantuntijoita.

               (7)

               Siirtohinnoittelun asiantuntijaryhmän olisi annettava komissiolle apua ja neuvoja siirtohinnoitteluun liittyvissä verokysymyksissä.

               (8)

               Olisi vahvistettava ryhmän jäseniin sovellettavat tietojen julkistamista koskevat säännöt rajoittamatta kuitenkaan komission menettelysäännöistä tehdyn päätöksen 2001/844/EY, EHTY, Euratom (3) liitteessä vahvistettujen turvallisuussääntöjen soveltamista.

               (9)

               Ryhmän jäseniin liittyvien henkilötietojen käsittelyssä olisi noudatettava yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annetun Euroopan parlamentin ja neuvoston asetuksen (EY) N:o 45/2001 (4) säännöksiä.

               (10)

               On aiheellista vahvistaa tämän päätöksen soveltamisaika. Komissio harkitsee hyvissä ajoin, onko voimassaolon jatkaminen suotavaa,

         ON PÄÄTTÄNYT SEURAAVAA:
   1 artikla
   Siirtohinnoittelun asiantuntijaryhmä
   Perustetaan siirtohinnoittelun asiantuntijaryhmä, jäljempänä ’ryhmä’, 1 päivästä maaliskuuta 2007 alkaen.
   Ryhmää kutsutaan EU:n yhteiseksi siirtohinnoittelufoorumiksi.
   2 artikla
   Tehtävät
   Ryhmän tehtävät ovat seuraavat:

               —

               se toimii foorumina, jolla liike-elämän edustajat ja kansalliset veroasiantuntijat voivat keskustella siirtohinnoitteluun liittyvistä ongelmista, jotka estävät rajatylittävää liiketoimintaa yhteisössä;

               —

               se antaa komissiolle neuvoja siirtohinnoitteluun liittyvistä kysymyksistä;

               —

               se avustaa komissiota löytämään OECD:n toimintaohjeiden (5) mukaiset käytännön ratkaisut siirtohinnoittelua koskevien sääntöjen soveltamisen yhdenmukaistamiseksi yhteisössä.

         3 artikla
   Kuuleminen
   1.   Komissio voi kuulla ryhmää mistä tahansa siirtohinnoitteluun liittyvästä kysymyksestä.
   2.   Ryhmän puheenjohtaja voi ilmoittaa komissiolle, että ryhmän kuuleminen jostain tietystä kysymyksestä on toivottavaa.
   4 artikla
   Jäsenten nimittäminen
   1.   Ryhmässä on 43 jäsentä seuraavasti:

               (a)

               yksi edustaja kaikista jäsenvaltioista;

               (b)

               enintään 15 edustajaa yksityiseltä sektorilta;

               (c)

               puheenjohtaja.

         2.   Asianomaiset kansalliset viranomaiset nimittävät jäsenvaltioiden edustajat. Heidän on oltava siirtohinnoittelua käsitteleviä virkamiehiä.
   3.   Komissio nimittää yksityisen sektorin edustajat sellaisten asiantuntijoiden joukosta, joilla on kokemusta ja erityisosaamista siirtohinnoitteluun liittyvistä kysymyksistä.
   4.   Sopivina pidetyt hakijat voidaan lisätä varallaololuetteloon, jota komissio voi käyttää nimittäessään uusia jäseniä.
   5.   Yksityisen sektorin edustajat nimitetään yksityishenkilöinä, ja heidän on komissiolle tietoja antaessaan oltava ulkopuolisesta vaikutuksesta riippumattomia.
   6.   Heidän on ilmoitettava komissiolle hyvissä ajoin mahdollisista eturistiriidoista, jotka voivat vaarantaa heidän puolueettomuutensa.
   7.   Komissio nimittää myös puheenjohtajan.
   8.   Ryhmän jäsenet nimitetään kaksivuotiskaudeksi, joka voidaan uudistaa. Heidän on toimittava tehtävässään, kunnes heidän tilalleen nimetään uusi jäsen tai heidän toimikautensa päättyy.
   9.   Jäsenten tilalle voidaan nimittää uusi jäsen niiden toimikauden loppuajaksi seuraavissa tapauksissa:

               a)

               jäsen eroaa;

               b)

               jäsen ei enää pysty osallistumaan tehokkaasti ryhmän työhön;

               c)

               jäsen ei täytä perustamissopimuksen 287 artiklassa määrättyjä vaatimuksia;

               d)

               jäsen ei ole ulkopuolisista vaikutuksista riippumaton, mikä on 5 kohdan säännösten vastaista;

               e)

               jäsen ei ole ilmoittanut komissiolle hyvissä ajoin eturistiriidasta, mikä on 6 kohdan säännösten vastaista.

         10.   Yksityishenkilöinä nimitettyjen jäsenten nimet julkaistaan verotuksen ja tulliliiton pääosaston www-sivustolla. Jäsenten nimet kerätään, käsitellään ja julkaistaan asetuksen (EY) N:o 45/2001 mukaisesti.
   5 artikla
   Toiminta
   1.   Ryhmä voi komission suostumuksella perustaa alaryhmiä tutkimaan erityiskysymyksiä ryhmän vahvistaman tehtävänmäärityksen mukaisesti. Alaryhmät hajotetaan heti, kun ne ovat täyttäneet toimeksiantonsa.
   2.   Komission edustaja voi pyytää käsiteltävän asian erityisasiantuntijoita tai asiaa hyvin tuntevia tarkkailijoita osallistumaan ryhmän tai jonkin alaryhmän työhön, jos se on komission mielestä tarpeellista tai hyödyllistä.
   Erityisesti ehdokasmaiden ja OECD:n sihteeristöjen edustajia voidaan pyytää osallistumaan tarkkailijoina.
   3.   Ryhmän tai sen alaryhmän toimintaan osallistumisen yhteydessä saatuja tietoja ei saa paljastaa, jos komissio katsoo niiden liittyvän luottamuksellisiin asioihin.
   4.   Ryhmä ja sen alaryhmät kokoontuvat yleensä komission tiloissa komission vahvistamia menettelyjä ja aikataulua noudattaen. Komission yksiköt huolehtivat sihteeripalveluista.
   5.   Komission virkamiehet, joita asia koskee, voivat osallistua kokouksiin.
   6.   Ryhmä vahvistaa työjärjestyksensä komission laatiman työjärjestyksen mallin pohjalta.
   7.   Komission yksiköt voivat julkaista Internetissä (6) ryhmän tiivistelmiä, päätelmiä, päätelmien osia tai valmisteluasiakirjoja asianomaisen asiakirjan alkukielellä.
   6 artikla
   Kustannusten korvaaminen
   Komissio korvaa ryhmän toimintaan liittyvät jäsenten, asiantuntijoiden ja tarkkailijoiden matkakulut ja soveltuvin osin myös oleskelukulut ulkopuolisille asiantuntijoille maksettavia korvauksia koskevien komission sääntöjen mukaisesti.
   Jäsenet, asiantuntijat ja tarkkailijat eivät saa palkkiota tehtäviensä hoidosta.
   Kokouskulut korvataan komission vastuuyksikön ryhmälle varaaman vuositalousarvion rajoissa.
   7 artikla
   Päättymisajankohta
   Tämän päätöksen voimassaolo päättyy 31 päivänä maaliskuuta 2011.

      Tehty Brysselissä 22 päivänä joulukuuta kuuta 2006.

            Komission puolesta

         László KOVÁCS

            Komission jäsen

      (1)  SEC(2001) 1681, 23.10.2001.

      (2)  KOM(2001) 582 lopullinen, 23.10.2001.

      (3)  EYVL L 317, 3.12.2001, s. 1.

      (4)  EYVL L 8, 12.1.2001, s. 1.

      (5)  Heinäkuussa 1995 hyväksytyt siirtohinnoittelua koskevat OECD:n toimintaohjeet monikansallisia yhtiöitä ja verohallintoja varten.

      (6)  http://ec.europa.eu/taxation_customs/taxation/company_tax/transfer_pricing/forum/index_en.htm


title: Komission päätös (EU, Euratom) 2016/883, annettu 31 päivänä toukokuuta 2016, perusturvatoimia, valmiustilaa ja kriisitilanteiden hallintaa komissiossa koskevista soveltamissäännöistä turvallisuudesta komissiossa annetun kumotaan päätös (EU, Euratom) 2015/443 21 artiklan mukaisesti

text:
               3.6.2016

               FI

               Euroopan unionin virallinen lehti

               L 146/25

         KOMISSION PÄÄTÖS (EU, Euratom) 2016/883,
   annettu 31 päivänä toukokuuta 2016,
   perusturvatoimia, valmiustilaa ja kriisitilanteiden hallintaa komissiossa koskevista soveltamissäännöistä turvallisuudesta komissiossa annetun kumotaan päätös (EU, Euratom) 2015/443 21 artiklan mukaisesti
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan atomienergiayhteisön perustamissopimuksen,
   ottaa huomioon turvallisuudesta komissiossa 13 päivänä maaliskuuta 2015 annetun komission päätöksen (EU, Euratom) 2015/443 (1), ja erityisesti sen 21 artiklan,
   sekä katsoo seuraavaa:

               (1)

               Perusturvatoimia, valmiustilaa ja kriisitilanteiden hallintaa komissiossa koskevien soveltamissääntöjen tavoitteena on tarjota asianmukainen ja tiedossa oleviin riskeihin suhteutettu henkilöiden, tilojen tai muun omaisuuden fyysisen koskemattomuuden suoja sekä varmistaa tehokkaiden ja oikea-aikaisten turvatoimien toteuttaminen.

               (2)

               Komission päätöksellä 2007/65/EY (2) käyttöön otettua komission valmiustilajärjestelmää on tarkistettava ja yksinkertaistettava, jotta sillä pystyttäisiin aiempaa joustavammin ja tehokkaammin reagoimaan turvallisuuteen kohdistuviin uhkiin.

               (3)

               Toiminnallisesti itsenäisen unionin elimen, Euroopan ulkosuhdehallinnon, jäljempänä ’EUH’, perustaminen edellyttää muutoksia nykyisiin valmiustiloja koskeviin sääntöihin siltä osin kuin on kyse komission henkilöstöön liittyvästä huolenpitovelvoitteesta. EUH vastaa Euroopan unionin edustustojen tilojen ja niissä työskentelevän henkilöstön turvallisuudesta.

               (4)

               Tämä päätös edellyttää valtuutuspäätöstä, jonka komissio antaa turvallisuusasioista vastaavalle komission jäsenelle sisäisiä menettelysääntöjä täysimääräisesti noudattaen, kuten päätöksen (EU, Euratom) 2015/443 21 artiklassa säädetään.

               (5)

               Sen vuoksi päätös 2007/65/EY olisi kumottava,

         ON HYVÄKSYNYT TÄMÄN PÄÄTÖKSEN:
   1 LUKU

      YLEISET SÄÄNNÖKSET

   1 artikla
   Määritelmä
   Päätöksen (EU, Euratom) 2015/443 1 artiklassa esitettyjen määritelmien lisäksi sovelletaan seuraavaa määritelmää:

               ’valmiustilalla’ tarkoitetaan tietyn tason turvatoimia, joiden avulla henkilöiden, tilojen tai muun omaisuuden fyysinen koskemattomuus komissiossa suojataan oikeassa suhteessa turvallisuuteen kohdistuviin uhkiin.

         2 artikla
   Kohde ja soveltamisala
   1.   Tässä päätöksessä vahvistetaan päätöksen (EU, Euratom) 2015/443 mukaisesti valmiustilaa koskevat toimenpiteet, joita toteutetaan ennakoitaessa komission turvallisuuteen kohdistuvia uhkia ja tapahtumia tai vastattaessa niihin, sekä kriisitilanteiden hallitsemisen edellyttämät toimenpiteet.
   2.   Komission tiloissa sovelletaan turvajärjestelmää, joka käsittää perusturvatoimet ja kolme valmiustilaa. Perusturvatoimet ja valmiustilat merkitään värikoodeilla: VALKOINEN vastaa perusturvatoimia ja KELTAINEN, ORANSSI JA PUNAINEN puolestaan kasvaneen uhan eri tasoja.
   3.   Tätä päätöstä sovelletaan kaikkiin komission yksiköihin kaikissa komission tiloissa sekä Euroopan unionissa että sen ulkopuolella, jollei 4 artiklassa tarkoitetuista velvollisuuksista muuta johdu.
   3 artikla
   Valmiustilan tasot
   1.   VALKOISEN tason perusturvatoimia sovelletaan, kun komissiossa ei ole havaittu mitään erityistä henkilöiden, tilojen tai muun omaisuuden fyysiseen koskemattomuuteen vaikuttavaa uhkaa tai tapahtumaa. Ne ovat päivittäisessä käytössä olevia toimia, joiden tarkoituksena on varmistaa asianmukainen turvallisuustaso.
   2.   KELTAISTA valmiustilaa sovelletaan, kun on esitetty uhkauksia tai kun sattuu henkilöiden, tilojen tai muun omaisuuden fyysiseen koskemattomuuteen vaikuttava tapahtuma, joka saattaa vaikuttaa haitallisesti Euroopan komissioon tai sen toimintaan.
   3.   ORANSSIA valmiustilaa sovelletaan, kun on esitetty henkilöiden, tilojen tai muun omaisuuden fyysiseen koskemattomuuteen vaikuttavia uhkauksia, jotka kohdistuvat erityisesti komissioon tai sen toimintaan, mutta hyökkäyksen täsmällinen kohde tai ajankohta ei ole tiedossa.
   4.   PUNAISTA valmiustilaa sovelletaan, kun on esitetty henkilöiden, tilojen tai muun omaisuuden fyysiseen koskemattomuuteen vaikuttavia, välitöntä hyökkäystä koskevia uhkauksia, jotka kohdistuvat erityisesti komissioon tai sen toimintaan.
   4 artikla
   Velvollisuudet
   1.   Turvallisuusasioista vastaava komission jäsen

               a)

               päättää yhteistyössä muiden unionin toimielinten ja muiden asianomaisten eurooppalaisten elinten kanssa valmiustilan tason muuttamisesta;

               b)

               päättää henkilöstöhallinnon ja turvallisuustoiminnan pääosastoa kuultuaan, mitkä valmiustiloihin sisältyvistä toimenpiteistä pannaan täytäntöön kulloisenkin turvallisuustilanteen valossa ja mitä lisätoimenpiteitä tarvitaan;

               c)

               ilmoittaa tämän artiklan nojalla tehdyistä päätöksistä komission puheenjohtajalle ja muille komission jäsenille.

         2.   Henkilöstöhallinnon ja turvallisuustoiminnan pääosasto

               a)

               vastaa tämän päätöksen täytäntöönpanosta Euroopan unionin jäsenvaltioissa sijaitsevissa komission tiloissa;

               b)

               vastaa päätöksen (EU, Euratom) 2015/443 18 artiklan 2 kohdan mukaisesti ulkoisista yhteyksistä, jos tiedossa on henkilöiden, tilojen tai muun omaisuuden fyysiseen koskemattomuuteen komissiossa vaikuttavia uhkia tai tapahtumia;

               c)

               tekee kiireellisessä tapauksessa 1 kohdan a ja b alakohdassa tarkoitetut päätökset. Henkilöstöhallinnon ja turvallisuustoiminnan pääosaston on mahdollisimman pian näiden toimenpiteiden toteuttamisen jälkeen ilmoitettava toimenpiteistä ja niiden perusteista turvallisuusasioista vastaavalle komission jäsenelle;

               d)

               seuraa jatkuvasti turvallisuuteen kohdistuvia uhkia ja riskejä.

         3.   Humanitaarisen avun ja pelastuspalveluasioiden pääosasto vastaa tämän päätöksen täytäntöönpanosta kaikissa kolmansissa maissa sijaitsevissa toimistoissaan.
   4.   Viestinnän pääosasto vastaa tämän päätöksen täytäntöönpanosta komission edustustoissa ja alueellisissa edustustoissa.
   5.   Yhteisen tutkimuskeskuksen pääosasto vastaa tämän päätöksen täytäntöönpanosta komission yhteisen tutkimuskeskuksen tiloissa.
   6.   Edellä mainitut pääosastot voivat lisäksi toteuttaa muitakin turvatoimia kiireellisissä tapauksissa tämän päätöksen ja päätöksen (EU, Euratom) 2015/443 mukaisesti. Näistä toimista on ilmoitettava viipymättä henkilöstöhallinnon ja turvallisuustoiminnan pääosastolle.
   5 artikla
   Toimenpiteet
   1.   Henkilöstöhallinnon ja turvallisuustoiminnan pääosasto toteuttaa turvatoimia päätöksen (EU, Euratom) 2015/443 mukaisesti. Se laatii toimista ei-tyhjentävän luettelon ja panee sen täytäntöön.
   2.   Valmiustilaa koskevien toimenpiteiden on noudatettava tarkasti päätöksen (EU, Euratom) 2015/443 säännöksiä. Valmiustilan taso määritellään tiiviissä yhteistyössä unionin muiden toimielinten toimivaltaisten yksiköiden ja muiden asianomaisten eurooppalaisten elinten sekä niiden jäsenvaltioiden kanssa, joissa komission tilat sijaitsevat.
   3.   Valmiustilan tasot ilmaistaan julkisissa tiloissa värikoodeihin perustuvalla viestitysjärjestelmällä, jossa kutakin valmiustilan tasoa vastaa eri väri.
   4.   VALKOISEN tason turvatoimet eritellään turvallisuusohjeessa päätöksen (EU, Euratom) 2015/443 21 artiklan 2 kohtaa täysimääräisesti noudattaen.
   2 LUKU

      MUUT SÄÄNNÖKSET JA LOPPUSÄÄNNÖKSET

   6 artikla
   Avoimuus
   Tämä päätös on saatettava komission henkilöstön ja kaikkien niiden henkilöiden tietoon, joihin sitä sovelletaan.
   7 artikla
   Kumoaminen
   Kumotaan päätös 2007/65/EY.
   8 artikla
   Voimaantulo
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 31 päivänä toukokuuta 2016.

            Komission puolesta,

            puheenjohtajan nimissä

         Kristalina GEORGIEVA

            Varapuheenjohtaja

      (1)  EUVL L 72, 17.3.2015, s. 41.

      (2)  Komission päätös 2007/65/EY, tehty 15 päivänä joulukuuta 2006, komission perusturvatoimista ja valmiustiloista ja työjärjestyksen muuttamisesta kriisitilanteiden hallinnassa noudatettavien toimintamenettelyjen osalta (EUVL L 32, 6.2.2007, s. 144).


Avis juridique important

|

32001D0916

2001/916/EY: Neuvoston päätös, tehty 3 päivänä joulukuuta 2001, lisäpöytäkirjan tekemisestä Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian väliseen vakautus- ja assosiaatiosopimukseen sen kaupallisten näkökohtien mukauttamisesta eräiden viinien vastavuoroisia etuusmyönnytyksiä, viinien nimien vastavuoroista tunnustamista, suojaa ja valvontaa sekä väkevien alkoholijuomien ja maustettujen alkoholijuomien nimitysten vastavuoroista tunnustamista, suojaa ja valvontaa koskevien osapuolten neuvottelujen tulosten huomioon ottamiseksi

Virallinen lehti nro L 342 , 27/12/2001 s. 0006 - 0008

Neuvoston päätös,tehty 3 päivänä joulukuuta 2001,lisäpöytäkirjan tekemisestä Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian väliseen vakautus- ja assosiaatiosopimukseen sen kaupallisten näkökohtien mukauttamisesta eräiden viinien vastavuoroisia etuusmyönnytyksiä, viinien nimien vastavuoroista tunnustamista, suojaa ja valvontaa sekä väkevien alkoholijuomien ja maustettujen alkoholijuomien nimitysten vastavuoroista tunnustamista, suojaa ja valvontaa koskevien osapuolten neuvottelujen tulosten huomioon ottamiseksi(2001/916/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa ja 300 artiklan 4 kohdan kanssa,ottaa huomioon komission ehdotuksen,sekä katsoo seuraavaa:(1) Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välinen vakautus- ja assosiaatiosopimus, jäljempänä "vakautus- ja assosiaatiosopimus", parafoitiin 24 päivänä marraskuuta 2000 ja allekirjoitettiin kirjeenvaihtona Luxemburgissa 9 päivänä huhtikuuta 2001. Vakautus- ja assosiaatiosopimuksen 27 artiklan 4 kohdassa määrätään, että viiniin ja väkeviin alkoholijuomiin sovellettavat kauppajärjestelyt olisi määriteltävä.(2) Neuvoston 11 päivänä maaliskuuta 1998 antamien neuvotteludirektiivien mukaisesti komissio ja entinen Jugoslavian tasavalta Makedonia pääsivät 20 päivänä kesäkuuta 2001 sopimukseen eräiden viinien kaupassa sovellettavista uusista vastavuoroisista myönnytyksistä sekä viinien nimien ja väkevien alkoholijuomien nimitysten vastavuoroisesta tunnustamisesta, suojasta ja valvonnasta. Jotta yhdenmukaisuus säilyisi koko vakautusprosessissa, näiden neuvottelujen tulokset olisi sisällytettävä vakautus- ja assosiaatiosopimukseen lisäpöytäkirjana.(3) Olisi säädettävä, että komission on annettava eräiden viinien kaupassa sovellettavia etuusmyönnytyksiä koskevat täytäntöönpanoasetukset yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92(1) 248 a artiklalla perustetun tullikoodeksikomitean avustamana, sanotun kuitenkaan rajoittamatta viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999(2) 62 artiklan soveltamista. Komissio tekee täytäntöönpanoasetuksiin tarvittavat muutokset ja tekniset mukautukset, jotka saattavat aiheutua Euroopan yhteisön ja entisen Jugoslavian tasavallan Makedonian välisistä uusista etuussopimuksista, pöytäkirjoista, kirjeenvaihdosta tai muista asiakirjoista tai jotka johtuvat yhteiseen nimikkeistöön tai Taric-koodeihin tehdyistä muutoksista.(4) Pöytäkirjan eräiden määräysten täytäntöönpanon helpottamiseksi komissiolle olisi annettava valtuudet hyväksyä yhteisön puolesta päätökset viinien nimien vastavuoroista tunnustamista, suojaa ja valvontaa koskevan sopimuksen luettelojen ja pöytäkirjojen muuttamisesta (pöytäkirjan liite II) sekä väkevien alkoholijuomien ja maustettujen alkoholijuomien nimitysten vastavuoroista tunnustamista, suojaa ja valvontaa koskevan sopimuksen luettelojen ja pöytäkirjojen muuttamisesta (pöytäkirjan liite III). Yhtäältä asetuksen (EY) N:o 1493/1999 74 artiklalla perustetun viinin hallintokomitean ja tislattujen alkoholijuomien määritelmää, kuvausta ja esittelyä koskevista yleisistä säännöistä 29 päivänä toukokuuta 1989 annetun neuvoston asetuksen (ETY) N:o 1576/89(3) 13 artiklalla perustetun väkeviä alkoholijuomia käsittelevän täytäntöönpanokomitean ja toisaalta maustettujen viinien, maustettujen viinipohjaisten juomien ja maustettujen viinistä valmistettujen juomasekoitusten määritelmää, kuvausta ja esittelyä koskevista yleisistä säännöistä 10 päivänä kesäkuuta 1991 annetun neuvoston asetuksen (ETY) N:o 1601/91(4) 12 artiklalla perustetun maustettuja juomia käsittelevän täytäntöönpanokomitean olisi avustettava komissiota tämän antaessa tällaisia säännöksiä.(5) Tämän päätöksen täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY(5) mukaisesti.ON PÄÄTTÄNYT SEURAAVAA:1 artiklaHyväksytään yhteisön puolesta lisäpöytäkirja Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian väliseen vakautus- ja assosiaatiosopimukseen sen kaupallisten näkökohtien mukauttamisesta eräiden viinien vastavuoroisia etuusmyönnytyksiä, viinien nimien vastavuoroista tunnustamista, suojaa ja valvontaa sekä väkevien alkoholijuomien ja maustettujen alkoholijuomien nimitysten vastavuoroista tunnustamista, suojaa ja valvontaa koskevien osapuolten neuvottelujen tulosten huomioon ottamiseksi, jäljempänä "pöytäkirja".Pöytäkirjan teksti on tämän päätöksen liitteenä.2 artikla1. Neuvoston puheenjohtaja oikeutetaan nimeämään henkilö, jolla on valtuudet allekirjoittaa pöytäkirja yhteisön puolesta, millä osoitetaan yhteisön suostumus sitoutua pöytäkirjaan.2. Neuvoston puheenjohtaja tekee yhteisön puolesta pöytäkirjan 3 artiklassa tarkoitetun hyväksyntäilmoituksen.3 artiklaKomissio hyväksyy tämän päätöksen 4 artiklan 2 kohdassa säädettyä menettelyä noudattaen pöytäkirjan liitteessä I määrättyjen eräiden viinien tariffikiintiöiden soveltamissäännökset ja yhdistetyn nimikkeistön koodeihin ja Taric-alanimikkeisiin tehtyjen muutosten tai yhteisön ja entisen Jugoslavian tasavallan Makedonian välisten uusien sopimusten, pöytäkirjojen, kirjeenvaihdon tai muiden asiakirjojen tekemisen vuoksi täytäntöönpanosäännöksiin tehdyt muutokset ja tekniset mukautukset, sanotun kuitenkaan rajoittamatta neuvoston asetuksen (EY) N:o 1493/1999 62 artiklan soveltamista.4 artikla1. Komissiota avustaa asetuksen (ETY) N:o 2913/92 248 a artiklalla perustettu tullikoodeksikomitea.2. Jos tähän kohtaan viitataan, sovelletaan päätöksen 1999/468/EY 4 ja 7 artiklassa säädettyä menettelyä.Päätöksen 1999/468/EY 4 artiklan 3 kohdassa tarkoitettu määräaika vahvistetaan kolmeksi kuukaudeksi.3. Komitea vahvistaa työjärjestyksensä.5 artikla1. Neuvosto määrittelee määräenemmistöllä komission ehdotuksesta yhteisön kannan viinien nimien vastavuoroista tunnustamista, suojaa ja valvontaa koskevan sopimuksen 14 artiklan 2 kohdan a alakohdassa tarkoitettuun yhteistyöneuvoston päätökseen, jossa vahvistetaan suojattujen nimien luettelot.2. Viinien nimien vastavuoroista tunnustamista, suojaa ja valvontaa koskevan sopimuksen 13 ja 14 artiklaa sovellettaessa komissio antaa tämän päätöksen 6 artiklan 2 kohdassa säädettyä menettelyä noudattaen tarvittavat säädökset sopimuksen luettelojen ja pöytäkirjan muuttamiseksi, sanotun kuitenkaan rajoittamatta 1 kohdan soveltamista. Komissio laatii ja esittää yhteisön kannan kaikkia muita mainittujen artiklojen piiriin kuuluvia tapauksia varten.6 artikla1. Komissiota avustaa asetuksen (EY) N:o 1493/1999 74 artiklalla perustettu viinin hallintokomitea.2. Jos tähän kohtaan viitataan, sovelletaan päätöksen 1999/468/EY 4 ja 7 artiklassa säädettyä menettelyä.Päätöksen 1999/468/EY 4 artiklan 3 kohdassa tarkoitettu määräaika vahvistetaan yhdeksi kuukaudeksi.3. Komitea vahvistaa työjärjestyksensä.7 artikla1. Neuvosto määrittelee määräenemmistöllä komission ehdotuksesta yhteisön kannan väkevien alkoholijuomien ja maustettujen alkoholijuomien nimitysten vastavuoroista tunnustamista, suojaa ja valvontaa koskevan sopimuksen 4 artiklan 5 kohdassa ja 14 artiklan 2 kohdan a alakohdassa tarkoitettuun yhteistyöneuvoston päätökseen, jossa vahvistetaan suojattujen nimitysten luettelot.2. Väkevien alkoholijuomien ja maustettujen alkoholijuomien nimitysten vastavuoroista tunnustamista, suojaa ja valvontaa koskevan sopimuksen 13 ja 14 artiklaa sovellettaessa komissio antaa tämän päätöksen 8 artiklan 2 kohdassa säädettyä menettelyä noudattaen tarvittavat säädökset sopimuksen luettelojen ja pöytäkirjan muuttamiseksi, sanotun kuitenkaan rajoittamatta 1 kohdan soveltamista. Komissio laatii ja esittää yhteisön kannan kaikkia muita mainittujen artiklojen piiriin kuuluvia tapauksia varten.8 artikla1. Komissiota avustaa asetuksen (ETY) N:o 1576/89 13 artiklalla perustettu tislattuja alkoholijuomia käsittelevä täytäntöönpanokomitea ja neuvoston asetuksen (ETY) N:o 1601/91 12 artiklalla perustettu maustettuja viinejä, maustettuja viinipohjaisia juomia ja maustettuja viinistä valmistettuja juomasekoituksia käsittelevä täytäntöönpanokomitea.2. Jos tähän kohtaan viitataan, sovelletaan päätöksen 1999/468/EY 5 ja 7 artiklassa säädettyä menettelyä.Päätöksen 1999/468/EY 5 artiklan 6 kohdassa tarkoitettu määräaika vahvistetaan yhdeksi kuukaudeksi.3. Komiteat vahvistavat työjärjestyksensä.9 artiklaTämä päätös julkaistaan Euroopan yhteisöjen virallisessa lehdessä.Tehty Brysselissä 3 päivänä joulukuuta 2001.Neuvoston puolestaPuheenjohtajaF. Vandenbroucke(1) EYVL L 302, 19.10.1992, s. 1, asetus sellaisena kuin se on viimeksi muutettuna asetuksella (EY) N:o 2700/2000 (EYVL L 311, 12.12.2000, s. 17).(2) EYVL L 179, 14.7.1999, s. 1, asetus sellaisena kuin se on viimeksi muutettuna asetuksella (EY) N:o 2826/2000 (EYVL L 328, 23.12.2000, s. 2).(3) EYVL L 160, 12.6.1989, s. 1, asetus sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 3378/1994 (EYVL L 366, 31.12.1994, s. 1).(4) EYVL L 149, 14.6.1991, s. 1, asetus sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 2061/96 (EYVL L 277, 30.10.1996, s. 1).(5) EYVL L 184, 17.7.1999, s. 23.


title: 2004/726/EY: Euroopan parlamentin päätös, tehty 21 päivänä huhtikuuta 2004, vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2002 (Pääluokka VI — Talous- ja sosiaalikomitea)

text:
               21.4.2004

               FI

               Euroopan unionin virallinen lehti

               L 330/149

         EUROOPAN PARLAMENTIN PÄÄTÖS,
   tehty 21 päivänä huhtikuuta 2004,
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2002 (Pääluokka VI — Talous- ja sosiaalikomitea)
   (2004/726/EY)
   EUROOPAN PARLAMENTTI, joka
   ottaa huomioon varainhoitovuoden 2002 konsolidoidun tulostilin ja taseen (I5-0034/2003 — C5-0088/2004),
   ottaa huomioon tilintarkastustuomioistuimen vuosikertomuksen varainhoitovuodelta 2002 ja toimielinten vastaukset (C5-0583/2003) (1),
   ottaa huomioon tarkastuslausuman tilien luotettavuudesta ja tilien perustana olevien toimien laillisuudesta ja asianmukaisuudesta, jonka tilintarkastustuomioistuin on antanut EY:n perustamissopimuksen 248 artiklan mukaisesti (C5-0583/2003),
   ottaa huomioon neuvoston 9. maaliskuuta 2004 antaman suosituksen (C5-0145/2004),
   ottaa huomioon EY:n perustamissopimuksen 272 artiklan 10 kohdan ja 275 artiklan,
   ottaa huomioon 21. joulukuuta 1977 annetun varainhoitoasetuksen (2) 22 artiklan 2 ja 3 kohdan ja 25. kesäkuuta 2002 annetun varainhoitoasetuksen (3) 50 artiklan,
   ottaa huomioon työjärjestyksen 93 a artiklan ja liitteen V,
   ottaa huomioon talousarvion valvontavaliokunnan mietinnön (A5-0228/2004),

               1.

               myöntää Euroopan talous- ja sosiaalikomitean pääsihteerille vastuuvapauden talousarvion toteuttamisesta varainhoitovuonna 2002,

               2.

               sisällyttää huomautuksensa oheiseen päätöslauselmaan,

               3.

               kehottaa puhemiestä välittämään tämän päätöksen ja siihen liittyvän päätöslauselman neuvostolle, komissiolle, tuomioistuimelle, tilintarkastustuomioistuimelle, Euroopan talous- ja sosiaalikomitealle, alueiden komitealle ja oikeusasiamiehelle ja julkaisemaan ne Euroopan unionin virallisessa lehdessä (L-sarja).

            Pääsihteeri

         Julian PRIESTLEY

            Puhemiest

         Pat COX

      (1)  EUVL C 286, 28.11.2003, s. 1.

      (2)  EYVL L 356, 31.12.1977, s. 1.

      (3)  EYVL L 248, 16.9.2002, s. 1.
    ---documentbreak---

               21.4.2004

               FI

               Euroopan unionin virallinen lehti

               L 330/150

         EUROOPAN PARLAMENTIN PÄÄTÖSLAUSELMA,
   joka sisältää huomautukset päätökseen vastuuvapaudesta Euroopan unionin yleisen talousarvion toteuttamisesta varainhoitovuonna 2002 (Pääluokka VI — Talous- ja sosiaalikomitea)
   EUROOPAN PARLAMENTTI, joka
   ottaa huomioon varainhoitovuoden 2002 konsolidoidun tulostilin ja taseen (I5-0034/2003 — C5-0088/2004),
   ottaa huomioon tilintarkastustuomioistuimen vuosikertomuksen varainhoitovuodelta 2002 ja toimielinten vastaukset (C5-0583/2003) (1),
   ottaa huomioon tarkastuslausuman tilien luotettavuudesta ja tilien perustana olevien toimien laillisuudesta ja asianmukaisuudesta, jonka tilintarkastustuomioistuin on antanut EY:n perustamissopimuksen 248 artiklan mukaisesti (C5-0583/2003),
   ottaa huomioon neuvoston 9. maaliskuuta 2004 antaman suosituksen (C5-0145/2004),
   ottaa huomioon EY:n perustamissopimuksen 272 artiklan 10 kohdan ja 275 artiklan,
   ottaa huomioon 21. joulukuuta 1977 annetun varainhoitoasetuksen (2) 22 artiklan 2 ja 3 kohdan ja 25. kesäkuuta 2002 annetun varainhoitoasetuksen (3) 50 artiklan,
   ottaa huomioon työjärjestyksen 93 a artiklan ja liitteen V,
   ottaa huomioon talousarvion valvontavaliokunnan mietinnön (A5-0228/2004),

               1.

               panee merkille Euroopan talous- ja sosiaalikomitean (TSK) 17. joulukuuta 2003 antamat vastaukset talousarvion valvontavaliokunnan 26. marraskuuta 2003 lähettämään kyselyyn;

               2.

               kiittää TSK:ta siitä, että se on toimittanut talousarvion toteuttamista koskevat sisäiset ohjeensa ja sisäisten tarkastajien ohjeet;

               3.

               ottaa huomioon, että Euroopan talous- ja sosiaalikomitea on vakuuttanut, ettei matkakulukorvauksissa ilmene enää säännönvastaisuuksia;

               4.

               ottaa huomioon, että Euroopan talous- ja sosiaalikomitea teki 10. joulukuuta 2003 päätöksen jäsentensä ohjesäännöistä; pyytää tilintarkastustuomioistuimelta lausuntoa niihin sisältyvien määräysten rahoitusvaikutuksista ja pyytää tilintarkastustuomioistuinta esittämään lausuntonsa viimeistään vuosikertomuksen 2003 yhteydessä;

               5.

               pitää myönteisenä, että TSK on tehnyt selvityksen siitä, miten vuosille 1998—2002 asetetut tavoitteet on saavutettu (4); on vakuuttunut siitä, että kriittinen arviointi ja toiminta voivat olla lähtökohtina sille, että TSK:n työ pannaan entistä paremmin merkille julkisuudessa;

               6.

               kiittää TSK:ta Belliard-rakennuksen kunnostustyön edistymistä koskevan kertomuksen antamisesta 26. kesäkuuta 2003 (5); sen mukaan Belliard-rakennus luovutetaan käyttöön 31. toukokuuta 2004; pyytää kuitenkin tietoa varainhoidon valvojan varainhoitovuotta 2002 koskevasta lausunnosta, jossa todetaan seuraavaa: ”Belliard-asian hoidossa on todettu ja ilmoitettu puutteita, jotka ovat johtaneet siihen, että Euroopan talous- ja sosiaalikomitea ja alueiden komitea eivät ole hallinneet kaikkia asiaan liittyviä näkökohtia.” (6);

               7.

               pitää myönteisenä, että molemmat komiteat ovat pystyneet aikaistamaan maksujaan Belliard-rakennuksen omistajalle, Cofinimmolle, velkojen vähentämiseksi suunniteltua nopeammin;

               8.

               tiedustelee TSK:lta, onko se päivittänyt omaisuusluettelon vuonna 2002 ja onko tilintarkastustuomioistuin tarkastanut omaisuusluettelon, kuten parlamentti on kehottanut (7).

      (1)  EUVL C 286, 28.11.2003, s. 1.

      (2)  EYVL L 356, 31.12.1977, s. 1.

      (3)  EYVL L 248, 16.9.2002, s. 1.

      (4)  TSK:n pääsihteeristön toiminta vuosina 1998—2002, kertomus esitetty puhemiehistölle 17.9.2002.

      (5)  Muistio talousarvion valvontavaliokunnalle, mietintö Belliard-rakennuksen kunnostustöiden etenemisestä 26. 6.2003.

      (6)  Kyselyn vastaukset, kysymys 4, yleinen osa.

      (7)  Päätöslauselma 8. huhtikuuta 2003, 8 kohta (EUVL L 148, 16.6.2003, s. 55).


title: 2009/375/EY: Komission päätös, tehty 8 päivänä toukokuuta 2009 , elintarviketurvallisuuden, eläinten terveyden ja hyvinvoinnin sekä kasvinsuojelun alan koulutusvälineitä koskevan vuoden 2009 työohjelman rahoittamisesta

text:
               9.5.2009

               FI

               Euroopan unionin virallinen lehti

               L 116/54

      KOMISSION PÄÄTÖS,
   tehty 8 päivänä toukokuuta 2009,
   elintarviketurvallisuuden, eläinten terveyden ja hyvinvoinnin sekä kasvinsuojelun alan koulutusvälineitä koskevan vuoden 2009 työohjelman rahoittamisesta
   (2009/375/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (1) ja erityisesti sen 75 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23 päivänä joulukuuta 2002 annetun komission asetuksen (EY, Euratom) N:o 2342/2002 (2) ja erityisesti sen 90 artiklan,
   ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (3) ja erityisesti sen 2 artiklan 1 kohdan i alakohdan,
   ottaa huomioon rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 882/2004 (4) ja erityisesti sen 51 artiklan sekä 66 artiklan 1 kohdan b ja c alakohdan,
   ottaa huomioon kansanterveysalalla toteutettavaa yhteisön toimintaa hallinnoivan toimeenpanoviraston ”kansanterveysalan toimintaohjelman toimeenpanovirasto” perustamisesta neuvoston asetuksen (EY) N:o 58/2003 mukaisesti 15 päivänä joulukuuta 2004 tehdyn komission päätöksen 2004/858/EY (5) ja erityisesti sen 6 artiklan,
   ottaa huomioon kansanterveysalan toimintaohjelman 2003–2008, sellaisena kuin se on hyväksyttynä päätöksellä N:o 1786/2002/EY, kansanterveysalan toimintaohjelman 2008–2013, sellaisena kuin se on hyväksyttynä päätöksellä N:o 1350/2007/EY, kuluttajaohjelman 2007–2013, sellaisena kuin se on hyväksyttynä päätöksellä N:o 1926/2006/EY, sekä asetuksen (EY) N:o 882/2004 ja direktiivin 2000/29/EY kattamien elintarviketurvallisuutta koskevien koulutustoimenpiteiden täytäntöönpanoon liittyvien tehtävien suorittamiseksi terveys- ja kuluttaja-asioiden toimeenpanovirastolle annettavasta valtuutuksesta 9 päivänä syyskuuta 2008 tehdyn komission päätöksen K(2008) 4943,
   sekä katsoo seuraavaa:

               (1)

               Asetuksen (EY, Euratom) N:o 1605/2002 75 artiklan ja asetuksen (EY, Euratom) N:o 2342/2002 90 artiklan mukaisesti tehdään ennen menoihin sitoutumista rahoituspäätös, jossa määritetään talousarviosta rahoitettavia menoja aiheuttavan toiminnan keskeiset osat.

               (2)

               Monissa elintarviketurvallisuutta, eläinten terveyttä ja hyvinvointia sekä kasvinsuojelua käsittelevissä säädöksissä säädetään erilaisista koulutusvälineitä koskevista toimista. Kyseiset toimet on rahoitettava yhteisön talousarviosta. Kyseeseen tulevien toimien rahoituksesta olisi tehtävä yksi ainoa päätös.

               (3)

               Päätöksen 2004/858/EY 4 ja 6 artiklan mukaisesti terveys- ja kuluttaja-asioiden toimeenpanovirasto suorittaa tiettyjä asetuksen (EY) N:o 882/2004 ja direktiivin 2000/29/EY kattamien elintarviketurvallisuutta koskevien koulutustoimenpiteiden täytäntöönpanoon liittyviä tehtäviä, ja sen olisi saatava tarkoitusta varten tarvittavat määrärahat,

         ON PÄÄTTÄNYT SEURAAVAA:
   1 artikla
   Hyväksytään liitteessä oleva työohjelma, joka koskee elintarviketurvallisuuden, eläinten terveyden ja hyvinvoinnin sekä kasvinsuojelun alan koulutusvälineisiin liittyvien toimien rahoitusta vuonna 2009.
   Terveys- ja kuluttaja-asioiden pääosaston pääjohtaja vastaa työohjelman julkaisemisesta ja toteuttamisesta.
   Kumulatiivisia muutoksia, jotka ovat enintään 20 prosenttia, ei pidetä tiettyjä toimintalinjoja koskevan ohjeellisen enimmäistalousarvion puitteissa olennaisina edellyttäen, että ne eivät huomattavasti vaikuta työsuunnitelman luonteeseen eivätkä tavoitteisiin. Varainhoitoasetuksen 59 artiklassa tarkoitettu tulojen ja menojen hyväksyjä saa hyväksyä tällaisia muutoksia moitteettoman varainhoidon periaatteiden mukaisesti.
   2 artikla
   Budjettikohtaan 17 01 04 31 merkitty toiminta-avustus on maksettava terveys- ja kuluttaja-asioiden toimeenpanovirastolle.
   3 artikla
   Liitteenä olevan työohjelman kattamia määrärahoja voidaan käyttää viivästyskoron maksamiseen asetuksen (EY, Euratom) N:o 1605/2002 83 artiklan mukaisesti.

      Tehty Brysselissä 8 päivänä toukokuuta 2009.

            Komission puolesta

         Androulla VASSILIOU

            Komission jäsen

      (1)  EYVL L 248, 16.9.2002, s. 1.

      (2)  EYVL L 357, 31.12.2002, s. 1.

      (3)  EYVL L 169, 10.7.2000, s. 1.

      (4)  EUVL L 165, 30.4.2004, s. 1, oikaisu EUVL L 191, 28.5.2004, s. 1.

      (5)  EUVL L 369, 16.12.2004, s. 73.

      LIITE

         Elintarviketurvallisuuden, eläinten terveyden ja hyvinvoinnin sekä kasvinsuojelun alan koulutusvälineitä koskeva vuoden 2009 työohjelma

      KOULUTUS
      1.   Budjettikohdat: 17 04 07 01 ja 17 04 04 01
      Oikeusperusta

                  —

                  Asetus (EY) N:o 882/2004, 51 artikla ja 66 artiklan 1 kohdan b alakohta,

                  —

                  direktiivi 2000/29/EY ja erityisesti sen 2 artiklan 1 kohdan i alakohta.

            Kyseisistä budjettikohdista rahoitettavan toiminnan tavoitteena on kehittää, järjestää ja toteuttaa kursseja, työpajoja tai seminaareja yhteisössä ja kolmansissa maissa sen varmistamiseksi, että virallista valvontaa suorittavalla henkilöstöllä on riittävä koulutus. Hallituksen virkamiehille, kansallisille viranomaisille ja laboratorioasiantuntijoille annetaan näiden kurssien ja seminaarien avulla tietoa ja koulutusta yhteisön rehu-, elintarvike- ja kasvinsuojelulainsäädännöstä sekä valvontavaatimuksista, jotka rehujen ja elintarvikkeiden sekä kasvien ja kasvituotteiden on täytettävä, jotta ne voidaan päästää yhteisön markkinoille.
      Komissio osallistuu jäsenvaltioissa järjestettävään virkamiesten koulutukseen siten, että se täydentää kansallista koulutusta koulutustoimilla, joissa perehdytään yhteisön kannalta tärkeisiin näkökohtiin.
      Vuoden 2009 koulutustoimissa käsitellään seuraavia aiheita:

                  —

                  HACCP (Hazard Analysis Critical Control Point) periaatteiden mukaiset elintarvikkeiden ja rehujen valvontamenettelyt, HACCP-järjestelmien toteuttamista koskevissa tarkastuksissa sovellettavat tekniikat,

                  —

                  eläintautien torjunta ja tarkastukset,

                  —

                  elintarvikehygienia ja -valvonta: kala, liha ja maitotuotteet,

                  —

                  tarttuvien spongiformisten enkefalopatioiden ehkäisy, valvonta ja hävittäminen,

                  —

                  kasvinsuojelun valvonta,

                  —

                  elintarvikkeiden kanssa kosketuksiin joutuvat materiaalit,

                  —

                  muuntogeenisten organismien analyysi,

                  —

                  EU:n elintarvikesäännöstö ja elintarvikkeiden tuonnille asetetut vaatimukset,

                  —

                  erittäin tarttuvan lintuinfluenssan määritys ja valvonta,

                  —

                  muut eläinten terveyttä ja hyvinvointia, kasvinsuojelua ja elintarvikkeiden turvallisuutta koskevat kysymykset, yhteistyö muiden kansainvälisten järjestöjen kanssa elintarviketurvallisuutta koskevien koulutustoimenpiteiden alalla.
                  (12 300 000 euroa)

            Rahoitus julkisten hankintojen kautta.
      Vuoden aikana tehtäviä hankintoja varten on varattu määrärahoja yhteensä 12 300 000 euroa.
      Kutakin edellä mainittua teknistä aihepiiriä varten tehdään yksi tai useampi erillinen palveluhankintasopimus. Arvion mukaan palveluhankintasopimuksia tehdään nelisentoista. Koulutuksen organisatorisista ja logistisista seikoista huolehtivat lähinnä ulkoiset sopimuspuolet.
      Tavoitteena on käynnistää hankintamenettely mahdollisimman nopeasti (todennäköisesti maalis–kesäkuussa), jotta sopimukset saadaan tehdyksi vuonna 2009.
      12 300 000 euron kokonaismäärärahasta 12 000 000 euroa (asetuksen (EY) N:o 882/2004 ja direktiivin 2000/29/EY mukaisten elintarviketurvallisuustoimien rahoittaminen) tulee viraston hallinnoitavaksi ja täytäntöön pantavaksi (komission päätös 2008/544/EY (1)). Jäljelle jäävät 300 000 euroa käyttää komissio muuntogeenisiä organismeja koskevan ohjelman kattamiseksi.
      2.   Budjettikohta: 17 01 04 05
      Oikeusperusta

                  —

                  Asetus (EY) N:o 882/2004, 66 artiklan 1 kohdan c alakohta.

            Tästä budjettikohdasta rahoitettavilla toimilla on seuraavat tavoitteet:

                  —

                  Erityiskoulutusohjelmia koskeva eLearning-pilottihanke, jonka tarkoituksena on ”Koulutuksen parantaminen elintarvikkeiden turvallisuuden lisäämiseksi” ohjelman saattaminen laajemmin virallisia tarkastuksia suorittavien henkilöiden tietoon sekä EU:n jäsenvaltioissa että kolmansissa maissa.

                  —

                  Tutkimus parhaiden toimintamallien kartoittamiseksi ja määrittämiseksi ”Koulutuksen parantaminen elintarvikkeiden turvallisuuden lisäämiseksi” -ohjelman yhteydessä, tarkoituksena kouluttajakoulutuksen edistäminen erityistarpeisiin mukautettavia koulutusvälineitä tarkentamalla.

            Koulutusohjelmajärjestelyjen parantamiseksi on rahoitettava myös tietoteknisiä laitteita ja välineitä sekä tiedotusmateriaalia ja informaatio- ja viestintätukea.
      (370 000 euroa)
      Rahoitus: nykyiset puitesopimukset ja/tai julkiset hankintamenettelyt
      Arvion mukaan palveluhankintasopimuksia tehdään neljä.
      Suuntaa-antava aikataulu sopimusten tekoa varten: maalis–heinäkuu.
      3.   Budjettikohta: 17 01 04 31
      Oikeusperusta:

                  —

                  Päätös 2004/858/EY, ja erityisesti sen 6 artikla.

            Viraston toimintaa vuonna 2009 rahoitetaan yhteisön yleisestä talousarviosta rahoitusnäkymäotsakkeeseen 2 kuuluvien ohjelmien yhteydessä. Budjettikohdasta 17 01 04 31 suoritetaan viraston toiminta-avustus ”Koulutuksen parantaminen elintarvikkeiden turvallisuuden lisäämiseksi” -ohjelman osalta. Neuvoston asetuksen (EY) N:o 58/2003 (2) 12 artiklan 3 kohdan mukaisesti toiminta-avustus on otettava niiden yhteisön ohjelmien varoista, joita virasto hallinnoi. Vuoden 2009 talousarvioon on sisällytetty kaksi erillistä budjettikohtaa terveys- ja kuluttaja-asioiden toimeenpanovirastolle maksettavaa avustusta varten, toinen rahoitusnäkymäotsakkeeseen 2 ja toinen otsakkeeseen 3b kuuluvia ohjelmia varten.
      (1 100 000 euroa)
      Tiivistelmä

                  Nro

                  Nimitys

                  Budjettikohta

                  Oikeusperusta

                  Määrä
                  (euroina)

                  1

                  Koulutus: koulutusohjelman toteuttamista koskevat sopimukset ulkopuolisten toimittajien kanssa

                  17 04 07 01

                  Asetus (EY) N:o 882/2004

                  11 300 000

                  17 04 04 01

                  direktiivi 2000/29/EY

                  1 000 000

                  2

                  Koulutus: vuotuinen raportti, eLearning-pilottihanke, paras toimintamalli, tietotekniset laitteet ja välineet, tiedotusmateriaali, informaatio- ja viestintätuki

                  17 01 04 05

                  Asetus (EY) N:o 882/2004

                  370 000

                  3

                  Toiminta-avustus

                  17 01 04 31

                  Päätös 2008/544/EY

                  1 100 000

                  Yhteensä

                  13 770 000

         (1)  EUVL L 173, 3.7.2008, s. 27.

         (2)  EYVL L 11, 16.1.2003, s. 1.


title: Neuvoston päätös (YUTP) 2017/289, annettu 17 päivänä helmikuuta 2017, Euroopan unionin Afganistaniin nimitetyn erityisedustajan toimeksiannon jatkamisesta annetun päätöksen (YUTP) 2015/2005 muuttamisesta

text:
               18.2.2017

               FI

               Euroopan unionin virallinen lehti

               L 42/13

         NEUVOSTON PÄÄTÖS (YUTP) 2017/289,
   annettu 17 päivänä helmikuuta 2017,
   Euroopan unionin Afganistaniin nimitetyn erityisedustajan toimeksiannon jatkamisesta annetun päätöksen (YUTP) 2015/2005 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 33 artiklan ja 31 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä heinäkuuta 2013 päätöksen 2013/393/YUTP (1), jolla Franz-Michael SKJOLD MELLBIN nimitettiin Euroopan unionin erityisedustajaksi, jäljempänä ’erityisedustaja’, Afganistaniin.

               (2)

               Neuvosto hyväksyi 10 päivänä marraskuuta 2015 päätöksen (YUTP) 2015/2005 (2) erityisedustajan toimeksiannon jatkamisesta 28 päivään helmikuuta 2017 saakka.

               (3)

               Neuvosto vahvisti 12 päivänä toukokuuta 2016 unionin olevan sitoutunut siviilipoliisitoiminnan tukemiseen Afganistanissa EUPOL Afganistanin päätyttyä vuonna 2016. Neuvosto painotti erityisesti, että ihmisoikeuksien ja varsinkin naisten ja lasten oikeuksien suojelussa ja parantamisessa saavutettua edistymistä Afganistanissa on lujitettava ja tehostettava edelleen, ja se on otettava mukaan kaikkiin hallituksen toimiin. Tukea olisi annettava erityisesti vahvistamalla erityisedustajan toimeksiantoa Afganistanissa.

               (4)

               Erityisedustajan toimeksiantoa olisi jatkettava uudella kuuden kuukauden kaudella.

               (5)

               Erityisedustaja toteuttaa toimeksiantonsa tilanteessa, joka voi huonontua ja joka saattaa vaarantaa Euroopan unionista tehdyn sopimuksen 21 artiklassa määritettyjen unionin ulkoisen toiminnan tavoitteiden saavuttamisen,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös (YUTP) 2015/2005 seuraavasti:

               1)

               Korvataan 1 artikla seuraavasti:
               ”1 artikla
               Euroopan unionin erityisedustaja
               Jatketaan Franz-Michael SKJOLD MELLBINin toimeksiantoa Afganistaniin nimitettynä erityisedustajana 31 päivään elokuuta 2017. Neuvosto voi poliittisten ja turvallisuusasioiden komitean (PTK) arvion perusteella ja unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksesta päättää, että erityisedustajan toimeksianto päättyy aikaisemmin.”

               2)

               Korvataan 2 artikla seuraavasti:
               ”2 artikla
               Poliittiset tavoitteet
               Erityisedustaja edustaa unionia ja edistää unionin poliittisia tavoitteita Afganistanissa sovittaen toimintansa tiiviisti yhteen jäsenvaltioiden Afganistanissa toimivien edustajien kanssa. Erityisesti erityisedustaja

                           a)

                           edistää EU:n ja Afganistanin yhteisen julkilausuman ja EU:n Afganistania koskevan strategian 2014–2016 täytäntöönpanoa sekä EU:n Afganistania koskevan uuden strategian 2017–2020 kehittämistä sekä tarvittaessa EU:n ja Afganistanin kumppanuutta ja kehitystä koskevan yhteistyösopimuksen ja EU:n ja Afganistanin yhteisen muuttoliikekysymysten alan etenemissuunnitelman täytäntöönpanoa;

                           b)

                           tukee unionin ja Afganistanin välistä poliittista vuoropuhelua;

                           c)

                           tukee Yhdistyneiden kansakuntien (YK) keskeistä asemaa Afganistanissa painottaen erityisesti pyrkimystä parantaa kansainvälisen avun yhteensovittamista ja edistäen siten Bonnin, Chicagon, Tokion, Lontoon ja Brysselin konferenssien julkilausumien sekä asiaankuuluvien YK:n päätöslauselmien täytäntöönpanoa;

                           d)

                           tukee Afganistanin uudistusprosessia, jonka tavoitteena on luotettava ja tehokas poliisi, joka toimii kansainvälisten normien mukaisesti, oikeusvaltion puitteissa ja ihmisoikeuksia täysin kunnioittaen.”

               3)

               Korvataan 3 artikla seuraavasti:
               ”3 artikla
               Toimeksianto
               Täyttääkseen toimeksiantonsa ja toimien tiiviissä yhteistyössä jäsenvaltioiden Afganistanissa toimivien edustajien kanssa erityisedustaja

                           a)

                           antaa tukensa Afganistanin poliittista prosessia ja kehitystä koskeville unionin näkökannoille;

                           b)

                           pitää yllä läheisiä suhteita asiaankuuluviin Afganistanin instituutioihin, erityisesti hallitukseen ja parlamenttiin sekä paikallisiin viranomaisiin, ja tukee niiden kehitystä. Yhteyttä olisi pidettävä myös Afganistanin muihin poliittisiin ryhmiin ja muihin asiaankuuluviin, etenkin kansalaisyhteiskunnan toimijoihin Afganistanissa;

                           c)

                           on tiiviissä yhteydessä asiaankuuluviin kansainvälisiin ja alueellisiin sidosryhmiin Afganistanissa, erityisesti YK:n pääsihteerin erityisedustajaan ja Pohjois-Atlantin liiton (Nato) johtavaan siviiliedustajaan sekä muihin keskeisiin kumppaneihin ja järjestöihin;

                           d)

                           antaa Euroopan unionin ja Afganistanin yhteisen julkilausuman, EU:n Afganistania koskevan strategian 2014–2016, EU:n ja Afganistanin kumppanuutta ja kehitystä koskevan yhteistyösopimuksen sekä Bonnin, Chicagon, Tokion, Lontoon ja Brysselin konferenssien julkilausumien tavoitteiden saavuttamisessa tapahtunutta edistymistä koskevia neuvoja erityisesti seuraavilla aloilla:

                                       i)

                                       siviilivalmiuksien kehittäminen, erityisesti aluetasolla;

                                       ii)

                                       hyvä hallintotapa, korruption ehkäiseminen ja oikeusvaltion olemassaolon kannalta välttämättömien instituutioiden, erityisesti riippumattoman oikeuslaitoksen, perustaminen;

                                       iii)

                                       vaalijärjestelmän ja valtiosäännön uudistukset;

                                       iv)

                                       turvallisuusalan uudistukset, mukaan lukien oikeudellisten instituutioiden ja oikeusvaltion, kansallisen armeijan ja poliisivoimien vahvistaminen sekä erityisesti siviilipoliisivoimien kehittäminen;

                                       v)

                                       kasvun edistäminen, varsinkin maatalouden ja maaseudun kehittämisen avulla;

                                       vi)

                                       se, miten Afganistan noudattaa kansainvälisiä velvoitteitaan ihmisoikeuksien alalla, mukaan lukien vähemmistöjen oikeuksien sekä naisten ja lasten oikeuksien kunnioittaminen;

                                       vii)

                                       demokraattisten periaatteiden ja oikeusvaltioperiaatteen kunnioittaminen;

                                       viii)

                                       naisten rohkaiseminen osallistumaan julkishallintoon, kansalaisyhteiskuntaan ja YK:n turvallisuusneuvoston päätöslauselman 1325 (2000) mukaisesti rauhanprosesseihin;

                                       ix)

                                       se, miten Afganistan noudattaa kansainvälisiä velvoitteitaan, mukaan lukien yhteistyö, joka koskee kansainvälisiä ponnisteluja terrorismin, laittoman huumekaupan ja ihmiskaupan torjumiseksi sekä aseiden ja joukkotuhoaseiden ja niihin liittyvän materiaalin leviämisen estämiseksi;

                                       x)

                                       humanitaarisen avun sekä pakolaisten ja kotimaassaan siirtymään joutuneiden järjestäytyneen paluun helpottaminen; ja

                                       xi)

                                       myötävaikuttaminen unionin läsnäolon ja toiminnan tehokkuuteen Afganistanissa sekä osallistuminen

                                                   —

                                                   EU:n Afganistania koskevaa strategiaa 2014–2016 koskevien säännöllisten täytäntöönpanoraporttien laadintaan neuvoston pyytämällä tavalla,

                                                   —

                                                   EU:n Afganistania koskevan uuden strategian 2017–2020 laadintaan,

                                                   —

                                                   EU:n ja Afganistanin yhteisen muuttoliikekysymysten alan etenemissuunnitelman täytäntöönpanoon;

                           e)

                           tukee Afganistanin poliisivoimien kehittämistä seuraavasti:

                                       i)

                                       Afganistanin viranomaisten valvominen ja neuvominen strategisella tasolla johtajuus- ja päätöksentekokapasiteetin pitkän tähtäimen kehityksen parantamiseksi siviilipoliisitoiminnan edistämiseksi Afganistanin kansallisten poliisivoimien puitteissa;

                                       ii)

                                       sisäministeriön valvominen ja neuvominen sisäministeriön uudistamiseen ja kansallisten poliisivoimien ammattimaistamiseen liittyvien valikoitujen seikkojen osalta, kuten lähipoliisitoiminta, tiedustelutietoon perustuva poliisitoiminta, rikostutkinta;

                                       iii)

                                       oikeusministeriön korruption vastaisen oikeuden keskuksen valvominen ja neuvominen kapasiteetin ja voimavarojen kehittämiseksi puuttua ylemmän tason julkisen sektorin korruptioon;

                           f)

                           osallistuu aktiivisesti paikallisiin yhteensovittamista käsitteleviin foorumeihin, kuten yhteiseen yhteensovittamis- ja valvontaelimeen, ja tiedottaa näillä tasoilla tehdyistä päätöksistä täysimääräisesti niille jäsenvaltioille, jotka eivät osallistu toimintaan;

                           g)

                           osallistuu Afganistania käsitteleviin kansainvälisiin konferensseihin ja antaa unionin kantoja koskevia neuvoja läheisessä yhteistyössä Afganistanin viranomaisten ja tärkeimpien kansainvälisten kumppaneiden kanssa;

                           h)

                           edistää aktiivisesti alueellista yhteistyötä asiaan liittyvien aloitteiden kautta, Istanbulin prosessi ja Afganistania käsittelevä alueellinen taloudellinen yhteistyökonferenssi (RECCA) mukaan lukien;

                           i)

                           vaikuttaa osaltaan unionin ihmisoikeuspolitiikan ja ihmisoikeuksia koskevien EU:n suuntaviivojen täytäntöönpanoon varsinkin konfliktialueilla olevien naisten ja lasten osalta, erityisesti seuraamalla ja käsittelemällä tähän liittyviä tapahtumia;

                           j)

                           tukee tarpeen mukaan osallistavaa afganistanilaisjohtoista rauhanprosessia, joka johtaa neuvoteltuihin poliittisiin ratkaisuihin ja kestävään sovintoon Brysselissä järjestetyn Afganistanin vaurauden ja rauhan kumppanuuden konferenssin osanottajien julkilausuman 25 kohdan mukaisesti.”

               4)

               Lisätään 5 artiklan 1 kohtaan alakohta seuraavasti:
               ”Erityisedustajan toimeksiantoon liittyviin menoihin tarkoitettu rahoitusohje on 1 päivänä maaliskuuta 2017 alkavana ja 31 päivänä elokuuta 2017 päättyvänä kautena 5 700 000 euroa.”

               5)

               Korvataan 14 artikla seuraavasti:
               ”14 artikla
               Uudelleentarkastelu
               Tämän päätöksen täytäntöönpanoa ja sen johdonmukaisuutta unionin alueella toteuttamien muiden toimien kanssa tarkastellaan säännöllisesti uudelleen. Erityisedustaja antaa neuvostolle, korkealle edustajalle ja komissiolle kattavan selvityksen toimeksiannon toteuttamisesta viimeistään toimeksiantonsa lopussa.”

         2 artikla
   Voimaantulo
   Tämä päätös tulee voimaan päivänä, jona se hyväksytään.

      Tehty Brysselissä 17 päivänä helmikuuta 2017.

            Neuvoston puolesta

            Puheenjohtaja

         E. BARTOLO

      (1)  Neuvoston päätös 2013/393/YUTP, annettu 22 päivänä heinäkuuta 2013, Afganistaniin nimitetyn Euroopan unionin erityisedustajan toimeksiannon jatkamisesta annetun päätöksen 2013/382/YUTP muuttamisesta (EUVL L 198, 23.7.2013, s. 47).

      (2)  Neuvoston päätös (YUTP) 2015/2005, annettu 10 päivänä marraskuuta 2015, Euroopan unionin Afganistaniin nimitetyn erityisedustajan toimeksiannon jatkamisesta (EUVL L 294, 11.11.2015, s. 53).